
Minister Defensa 
Bijleveld den Caribe 



Minister di Defensa Ank Bijleveld 
y Commandant di Forsanan Arma 
Teniente Admiral Rob Bauer lo 
haci un bishita di trabou 
a Caribe for di 11 te cu 13 di juni. 
Ademas di bishita na e militarnan 
Hulandes na Sint Maarten, Saba, 
Sint Esuattius y Corsou, e lo hiba 
combersacion di diferente autori- 
dad na e islanan. 

Pues manera por lesa, e lo no 
bishita ni Boneiro ni Aruba. 




SECUUK 

We don’t just say it ... We Guarantee it!!! 



INTERNATIONAL 

Advandng Security Wortdwide 


your security jTrotectum 
jaartner since 1996 

Tel: 582-7252 

Everyone deserves a safe place to work, 
live and play. 

Asesino di Hamon Girigorie manda KIA pa 14 aña 



CU cabes abou Ilbert Maduro a lceda scucha e senten- 
cia di Corte den e caso contra dje pa asesinato di Har- 
mon Girigorie. Un hecho cu a sosode dia 16 di october, 
2018. 

Den Corte el a splica cu su buchi a yega pa motibo di e 
continuo molester c unan, su pareha tambe, tabata rici- 
bi di Girigorie. E ultimo aki ta lceda pasa dilanti nan cas 
tira palabra, inclusive e anochi di e sucedido aña pasa. 
Pero Hues a bis’e cu esald no ta motibo pa a kita vida di 
un persona. 

Diabierna mainta Hues a cuminsa a bisa e acusado 
cu e ta declar’e liber di e acusación principal, cual ta 
“Moord”, asesinato premedita. No a proba cu e cos alci 
tabata planea. 

A tene cuenta cu el a tira riba e victima na un distancia 
hopi cortico y dirigi. Y no solamente esey, pero tambe a 
lceda tira coriendo su tras. E no a stop sino te ora cu e 
ultimo tiro a alcansa e victima den cabes y el a lceda na 
suela sin bida. “No por ta otro cu e intencion tabata pa 
mate,” Hues a bisa. 

Pues aunlce cu e no tabata premedita (planea adelanta), 
na momento di e sucedido el a actua intencional, ya cu 
el a sigui su tras ora cu e homber a cuminsa core. E taba- 
tin chens e momento ey pa hala atras, pero no a hacie. 
E acusado a bisa cu e tabatin miedo pasobra e victima ta 
peligroso y ta conoci cu tin arma. 


Na momento cu nan tabata discuti e homber a bay pa 
dal’e y pensando cu e tin arma, el a saca esun di dje. 
Pero esaki no tabata e caso, Hues a bisa den e sentencia. 
Ora cu Maduro a saca e arma, Girigorie a core bay, a 
drenta Julio’s pa trata di busca proteccion, mustrando 
cu e no tin nada pa defende su mes sino uno stul cu el a 
tira riba e agresor. Y despues hasta el a trata di huy bay 
for di e sitio pero Maduro a siguie. 

Tur e ariba menciona ta mustra cu el a actua intencio- 
nal. 

Hues a bisa tambe cu el a tene cuenta cu e raportahe 
psychologo y e hecho cu nunca antes Maduro a yega 
di haya su mes envolvi den un situacion asina. A tene 
cuenta cu castigonan cu ta impone den tipo di casonan 
asina. No por kita afo cu Maduro a causa hopi dolor na 
famia di e victima, kende a wordo ranca for di nan den 
forma violento; mayornan y rumannan ta pasando den 
hopi dolor. Mirando tur esaki, e Magistrado a bisa cu 
loke cu Fiscal y OM a pidi como castigo ta uno adecua- 
do pa cual e ta bay di acuerdo cun’e. “Mi ta condenabo 
na 14 aña di castigo.” 

Segun nos por a compronde, e acusado a wordo adverti 
caba cu e hecho cu el a comete ta encera un castigo bas- 
ta halto. Awo ta bay mira si e ta acepta esaki of ta apela 
e decision. SI e acepta e castigo cu bon comportacion, e 
lo sinta aproximadamente 10 aña. 

Mester bisa cu famia di e victima a yega laat, pues ora 
cu sentencia a wordo lesa caba. 

Instituto Coreccional KIA tin un 
Director nobo den persona di 
Alto Inspector sr. Gino Winklaar 

Pero pakico pa 2 aña? 



KIA a ha^a su director nobo den persona 
di sr. Gino Winklaar, manera nos di AWE- 
Mainta a bin ta menciona. Tabata durante 
conferencia di prensa diabierna mainta 
Minister di Husticia mr. Andin Bikker a 
anuncia cu a nombra di sr. Gino Winklaar 
como e Director nobo pa KIA. Despues 
di un procedura di solicitud cu a wordo 
conduci pa VDA, Ministerio Publico y 
DRH, 

Minister Bikker a haya e consehonan y 
diabierna mainta den Conseho di Minister 
a dicidi di nombra Alto Inspector di Polis 
como e Hefe nobo pa duracion di dos aña 
na KIA. 

Pregunta publico ta, pakico su nombra- 
mento ta pa 2 aña so? Siendo tur nombra- 
mento anterior, manera di Trud^ Hassel 
y Rocco Tjon, a ba^ normal, anto dicon 
awor cu Winklaar, ta dune un contract 
di 2 aña. Na nos opinion esaki ta contra 
ley, pasobra Gobierno mes ta promociona 
cu no por tin un periodo di prueba di 2 
aña. Ademas Minister Bikker no a bisa cu 
e ta ha^a un contract. Of manera tin al- 
gun observacion haci, Gino Winklaar tin 
cu “wanta” stul, si acaso Rocco Tjon no 
bolbe den Parlamento of bira Minister. 

Segun Minister Andin Bikker, den e pro- 
ceso tambe ta baly tin un team pa sostene 


Gino Winklaar kende t’e Director interino 
di KIA, sr. Sergio Quant^ sr. Dr. Verschuur 
kendenan ta den cuadro di e proceso. Pa 
loke t’e trayectorio di Gino Winklaar, no 
solamente e ta Hoofdinspecteur, pero e 
tin un tra^ectorio hopi largo den diferente 
stage, opleiding, y experticio pa loke ta 
trata asilo. 

Tambe Gino Winklaar tin un opleiding 
similar cu e director anterior di KIA sr. 
Rocco Tjon. Di parti Gino Winklaar el 
a bisa di ta hopi gradici di por a ha^/a e 
oportunidad pa forma parti di e cambio 
nobo cu lo bin na KIA y ta kere cu su pre- 
paracion por^uda den esaki. 

Ta 19 aña pasa el a drenta den servicio di 
Gobiernoy di principio el a bay Academia 
di Polis na Apeldoorn, Hulanda unda el 
a studia Tactische Management cu no ta 
specifica solamente Polis, pero den tur 
“justitiéle keten" e por fungi como man- 
ager y den e caso aki ta na KIA. 

Na mesun momento Gino Winklaar ta 
gradicido di por conta cu apoyo di tanto 
sres. Verschuur como di Quant pa su reto 
nobo. E dos personanan aki a wanta e in- 
stitutoy awor ta haya un a^udo cerca pa 
hiba e instituto na un nivel mas halto ai- 
nda den preparacion p’e prison nobo cu 
lo bin den futuro cercando. 



Gino Winklaar su experticio semper ta- 
bata Cuerpo Policial unda el a traha na 
Korps Amsterdam pa varios aña^ despues 
a bin bek Aruba unda a traha na districto 
di Noord, tambe a traha den Recherche 
pa cinco aña. 

E tra^ectorio di sr.Winklaar a yuda hopi 
den su crecemento profesional cu awe e 
ta druf di tin e reto grandi cu t’e instituto 
di KIA. Tin hopi trabou pa haci na KIA, e 
ta bisa di ta jongy tin hopi energia pa reto 
nobo aki. 

Pa loke ta un prison nobo, Minister Bik- 
ker, manera cu el a bira Minister a pone 
como un di e metanan primordial payega 
na un Instituto Penitenciario nobo, paso- 
bra e facilidad actual tin su retonan. E ta 
un edificio hopi ‘outdated’ mas di 30 aña 
bieu. 

Minister a ha^a raportnan di diferente aña 
cu ta señala cu mester mehora y reem- 
plasa e structuray esaki ta un di e priori- 
dadnan cu a pone den maneho di Ministe- 
rio di Husticia. Den e cuadro aki tambe a 
intercambia cu Hulanda un memorandum 
cu a haya hopi atencion den Comision di 
Tweede Kamer. 

Di parti Aruba no ta señala un problema 
so, pero ta bin cu posibel solucion pronto. 
Den e cuadro aki Minister Bikker ta hopi 
gradici cu Gino Winklaar, Alto Inspector 
a tuma e reto, pero tambe hopi gradici na 
tanto sr. Quant kende a carga e instituto 
conhuntamente cu sr. Verschuur, kend- 
enan a ‘roei met de riemen di ze hadden’. 

Aworaki ta dunando un dimension nobo 
den cuadro payega mas pronto cu ta po- 
sibel n’e instituto penitenciario nobo y 
mientrastanto ta drecha e facilidad actual 
mas pronto cu ta posibel bou di e retonan 
financiero. Masha Pabien na sr. Gino Win- 
klaar cu su nombramento^ hopi exito. 

Intento pa benta hende over di 
balcon na Soraya Apartments 

Polis a detene homber agresivo na Boegoeroei 



DIABIERNA merdia den careda di 2’or Polis 
a bay Boegoeroei pa un persona indesea. E 
persona aki lo a bay lceda na un apartamento 
final di mei, pero tabata causa hopi molester. 
Segun gerencia di e apartamento, e homber 
aki a bin cu 4 cacho tambe, un di nan auto a 
dal mata y a lceda tres. 

Personal di e lugar a yama Polis varios biaha 
pe, pero nada no ta cambia. 




Gerencia di e apartamento a bise cu diabi- 
erna prome cu 12’or di merdia e mester sali, 
esalci tampoco el a cumpli cune y ta sigui 
haci cosnan di onbeschoft. 

Den careda di 2’or di merdia patruya cu a 
bay atende cune un biaha mas y pa delaster 
biaha. 

Aki ta caminda cu un di su cachonan brabo 
parce te hasta a purba morde Polis. 

Durante cu Polis y gerencia di e apartamento 
tabata atende cune p’e move, el a purba 
ataca personal di e apartamento. Ela purba 
bente over di e balcon, cu tur e consecuenci- 
anan cu esaki por tin. Kier men cu por papia 
di intento di asesinato. 

Aki Polisnan a cuminsa lucha cune y a pidi 
refuerso, debi cu e homber aki tabata basta 
agresivo. 

Despues di algun rato, mientras mas Polis 
tabata yegando, nan a logra domine. 

Mesora a pidi transportwagen pa hibe Warda 
di Polis na Shaba, unda cu na su yegada ey- 
nan si e tabata “calmo”. 

Segun gerencia nan lo entrega lceho di mal- 
trato y tambe keho cu el a trata di benta un 
miembro personal di nan over di e balcon, cu 
tur e consecuencianan cu esaki por tin cune. 

Mucha a wordo choca 
den su cas dor di homber 
agresivo y desconoci 



DIABIERNA merdia Polis a bay pura den 
Johan de Wittstraat, unda hendenan lo 
tin un homber wanta. Na yegada di Polis, 
nan a compronde cu e homber aki cu ta un 
persona desconoci p’e habitantenan den 
e caya a drenta un cas y purba bay cu un 
mucha. 

E lo a choca e mucha pa bay cune, aki ta 
unda mama di e mucha a reacciona mesora 
y a cuminsa grit’e y te hasta lo a medio 
lucha cune p’e laga su yiu los. 

Di eynan el cora sali drenta un cas mas 
pariba, unda tampoco nan conoce. Eynan 
Polisnan a lucha cune y pone den boei. 

E homber tabata soda masha hopi mes, 
indicando cu el a usa un substancia basta 
pisa cu ta pone su sistema traha na un 
manera super halto. 

Manera nos a bisa caba, niun hende 
no conoce e homber aki. Mirando cu e 
homber ta agresivo el a wordo transporta 
directamente pa Warda di Polis na Shaba, 
unda e lo permanece eynan. 

No ta conoci si e homber tin problema 
mental. 


AVONDHAVOARHBA 

Da.rfi uitdmrKái 



Voor het schooljaar 2019-2020 zoekt het Bestuur van de Stichting 
Avondonderwijs Aruba docenten voor de volgende vakken: 


Economievoor Oranjestad 
Bedrijfseconomie (M&O) voor Oranjestad 
Aardrijkskunde voor Oranjestad 

De Avondhavo/vwo biedt in de avonduren tweedekansonderwijs 
aan voor havo en VWO. Er is een 3-jarige havo-bovenbouw en een 
1-jarige VWO-opleiding in vijf vakken. De school is gevestigd in 
Oranjestad en heeft een dependance in San Nicolaas. 

Heeft u interesse om op één of meerdere avonden per week enkele 
uren ons team te komen versterken, stuur dan een mail met uw 
gegevens naar avondhavo@setarnet.com. 


Onze voorkeur gaat uit naar eerstegraads leraren, maar enthousiaste 
tweedegraads docenten worden nadrukkelijk verzocht ook te 
reageren. 


Nadere informatie kan worden ingewonnen bij de directeur mevr. 
drs. N. Wever, telefoon 5838720 (na 18.30 uur). 

Fraccion di AVP a reuni diarazon mainta na 
Directie Financien cu representantenan di 
Standard & Poors - e agencia internacional 
di evaluacion di creditoy solvencia — kend- 
enan ta haciendo nan evaluacion riba e de- 
saroyo economicoy financiero di Aruba. 
Durante un declaracion breve, miembro di 
fraccion di AVR mr. drs Richard Arends a 
duna un informacon con e reunion aki a baly. 

“Manera ta semper e caso, agencianan di 
evaluacion manera Standard & Poor’s y 
FitchRatings, ta invita e partido mas grandi 
den oposicion pa intercambia di opinion y 
idea riba desaroyo di nos isla. E aña aki no 
tabata un excepciony un delegacion di frac- 
cion AVP a wordo invita pa un encuentro 
cu Standard & Poors cu ta den un rond di 
evalucaion pa midi e abilidad di pais Aruba 
pa cumpli cu su debenan.” 

Nos a toca temanan manera e metanan cu 
Gobierno tin pa su mes pa loke ta trata pre- 
supuesto 2019, pero tambe perspectivanan 
economico. 

Di un manera hopi consecuente, nos a il- 
ustra nos preocupacion p’e aumento di im- 
puesto despropocionaly e aumento di gasto 
manera cu CAFT caba a indica. 



80 MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Buckot 


Small 


Parlamentario mr. drs Richard Arends 

Fraccion di AVP a mustra Standard 
& Poors riba su preocupacionnan 



For di 2017 e impuestonan adicional ta suma na 270 miyon; e gas- 
tonan pa aña 2018_y 2019 a aument acu 130 miyon di florin. 

Nos a tuma nota caba cu tin algun entrada cu lo no materialisa nan 
mes pa aña 2019 y cu esaki lo por resulta den un deficit adicional 
y Gobierno no tin un perspectiva ni un plan con nan a bajy deal cu 
esaki, ni tampoco con lo realisa e perspectivanan economico. 

Un plan economico hopi bunita a wordo entrega ‘cu man rechts’, 
mientras cu ‘e man links’ ta hibando un maneho contrario cu tin 
como consecuencia cu e metanan economico lo no wordo realisa, 
aunke con conservativo esaki ta di 1 %, Parlamentario Arends a ilustra 
figurativamente. 

Si bo wak e resultado di diferente encuesta cu Banco Central a hiba 
riba e perspectivanan den e temporada nos dilanti di consumidornan, 
como tambe empresanan, no por conclui otro cu lo tin un contrac- 
cion economico den proximo añanan cu lo resulta den un recesion. 

Pa motibo cu a saca 270 miyon di nos economia, dificilmente lo por 
yega e metanan economico cu tin y consecuentemente tampoco e 
metanan financiero. 

Esaki ta un revision cu ta tuma lugar anualmente_y oposicion a wordo 
invita mescos cu tur otro gremionan pa duna nan punto di bista 
riba e situacion financiero-economico di Arubay den e reunion aki 
no tabata diferentey fraccion di AVP a trece su inkietudnan dilanti 
p’e incertidumbre cu e maneho financiero-economico di Gobierno ta 
treciendo cun’e," Parlamentario Richard Arends a declara. 

EXECUTORIALE OPENBARE VERKOOP 


Op donderdag 11 juli 2019 des namiddags om 14.00 uur, zal in de vergaderzaal van de “Aruba Surfside Marina”, 
L.G. Smith Boulevard 7, Oranjestad, Aruba, ten overstaan van notaris mr M.J.C. Tromp of haar plaatsvervanger, de 
executoriale verkoop, als bedoeld in artikel 3:268 van het Burgerlijk Wetboek van Aruba bij opbod en daarop 
volgende afmijning worden gehouden van: 

1 een perceel eigendomsgrond, gelegen te Noord in Aruba, groot ± 377 m2, 
welk perceelsgedeelte nader is omschreven in een particulier meetdocument 
opgemaakt door LEB-GROUP als Kavel nummer 11, en afkomstig: 

deels voor ±362 m2 (D 7065) van het deelperceel bekend als kavel 
nummer 3 en omschreven in een particulier meetdocument opgemaakt door 
LEB-GROUP, groot ± 4.871 m2, welk deelperceel op haar beurt afkomstig is van 
het moederperceel kadastraal bekend als Land Aruba Eerste Afdeling Sectie L 
nummer 2753, oorspronkelijk groot 17.604 m2; 

deels voor ±15 m2 (D 7066) van het deelperceel bekend als kavel 
nummer 4 en omschreven in een particulier meetdocument opgemaakt door 
LEB-GROUP, groot ongeveer ± 4.880 m2, welk deelperceel op haar beurt afkom- 
stig is van het moederperceel kadastraal bekend als Land Aruba Eerste Afdeling 
Sectie L nummer 2753 oorspronkelijk groot 17.604 m2, 
met het daarop gebouwde, plaatselijk bekend als “Boegoeroei 211”; 

Inzetprijs: Afl. 246.000,== 


2 een perceel eigendomsgrond, gelegen te Paradera in Aruba, in het verka- 
velingsplan “Villa Park Paradera”, groot ± 474 m2 of zoveel groter of kleiner als 
na kadastrale opmeting zal blijken zoals op het terrein is of zal worden afge- 
bakend, zoals gearceerd aangeduid met Kavel nummer 51 op een situatietek- 
ening opgemaakt door LEB-GROUP, en nader omschreven in Delimitatiebrief 
nummer 1 van drie januari negentienhonderd zes en negentig, welk perceel: 

voor 120 m2 (D 9339) afkomstig is van het perceel kadastraal 
bekend als Land Aruba Eerste Afdeling Sectie P nummer 20; 

en voor 354 m2 (D 9340) afkomstig is van het perceel thans 
kadastraal bekend als Land Aruba Eerste Afdeling Sectie L nummer 4965, 
met het daarop gebouwde, plaatselijk bekend als “Paradera 38-Q”; 
Inzetprijs: Afl. 299.000,== 


3 een perceel eigendomsgrond, groot driehonderd zeventig 
vierkante meter (370 m2), gelegen te Ponton in Aruba, 
kadastraal bekend als Land Aruba, Eerste Afdeling Sectie L 
nummer 4091, met het daarop gebouwde, plaatselijk bekend 

als “Ponton 90-D”; 

Er wordt geen minimumprijs gebruikt voor de veiling van dit 
registergoed. Alleen serieuze biedingen worden overwogen. 


4 het recht van erfpacht tot 20 juli 2066 op twee percelen, te weten: 

een perceel domeingrond, groot 521 m2, gelegen te Santa Cruz in 
Aruba, kadastraal bekend als Land Aruba, Eerste Afdeling Sectie R 
nummer 4334, met het daarop gebouwde, plaatselijk bekend als 

“Santa Cruz 61-E” en; 

een perceel domeingrond, groot 264 m2, gelegen te Santa Cruz in 
Aruba, kadastraal bekend als Land Aruba, Eerste Afdeling Sectie R 
nummer 4565; 

Inzetprijs: PM 


De veilcondities zullen 8 dagen voor de verkoopdatum ter inzage liggen ten kantore van voornoemde notaris. 

De executant behoudt zich het recht voor, de veiling uit te stellen en op te houden zonder de verplichting de reden(en) daartoe te 
noemen. 

Tot en met 26 juni 2019 kan onderhands op het te executeren registergoed worden geboden bij een aan voornoemde notaris mr M.J.C. 
Tromp gericht geschrift. 

Bieders dienen terstond een bankgarantie of een gelijkwaardige document dat aanvaardbaar is voor de bank te overleggen en in het 
bezit te zijn van een geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp. com/ auction@notaristromp. com 

Ceramento di caminda 
riba L.G. Smith Blvd entre 
rotonde di Hospital te cu 
rotonde di Superfood 


Departamento di Obra Publico a informa 
durante nan conferencia di prensa dia 6 di 
juni 2019, cu den siman benidero lo tin ce- 
ramento di caminda riba L.G. Smith Blvd 
entre rotonde di Hospital te cu rotonde di 
Superfood entrante dialuna 10 di juni 2019 
te cu dia 24 di juni 2019. 


LO HACI E TRABOUNAN RIBA L.G. SMITH DEN FASE 

Dialuna 10 di juni 2019 lo cera e caminda banda oost for di rotonde 
Eagle Bowling pa rotonde di Superfood p’asina por cuminsa pone e 
ultimo capa di asfalt. Duracion di e ceramento alci lo ta te dia 21 di 
juni 2019. 

Desviacion lo ta via rotonde di Eagle Bowling direccion Hato, Caya 
Musica y San Miguel. 


Awe 8 di juni 2019 lo cera Juancho Iraus- 
quin Blvd for di crusada Guardian/Sun Plaza 
te cu rotonde di Alhambra pa pone e ultimo 
capa di asfalt. Lo cera e banda oost pa asfalta 
e caminda completo y automobilistanan por 
core riba e caminda west. 

E siguiente dia lo asfalta e banda west y au- 
tomobilistanan por core riba e caminda oost. 
Caminda lo habri dia 10 di juni 2019 bek. 


ARJJBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


2. Diarazon 12 di juni 2019 lo cera rotonde di Superfood completo 
y e banda west di L.G. Smith Blvd te cu rotonde di Eagle Bowl- 
ing p’asina pone e ultimo capa di asfalt. Rotonde di Superfood lo 
habri diadomingo dia 16 di juni 2019 y e caminda banda west lo 
habri te dia 21 di juni 2019. Desviacion lo ta,pasa dilanti RWZI 
Bubali p’asina yega Juancho Irausquin Blvd direccion Oranjestad. 

3. Dialuna 17 di juni 2019 lo cera e rotonde di Eagle Bowling 
completo y banda west te cu rotonde di Hospital pa por pone e 
ultimo capa di asfalt. Dialuna dia 24 di juni 2019 e caminda lo 
habri bek. Desviacion lo ta via Schotlandstraat y Caya Musica. 

4. Diarazon 19 di juni 2019 lo cera e banda oost for di rotonde 
di Eagle Bowling te cu rotonde di Hospital pa por pone e ul- 
timo capa di asfalt. Dialuna dia 24 di juni 2019 e caminda lo 
habri bek. Desviacion ta via Schotlandstraat y Caya Musica. 

5. Diabierna dia 21 di juni 2019 lo cera e banda oost for T-lcruising 
(TNO) te cu rotonde di Hospital pa pone e ultimo capa di asfalty e ca- 
minda lo habri dia 24 di juni 2019. Desviacion ta via Schotlandstraat. 

Mester menciona cu mester completa e trabounan riba Juancho 
Irausquin prome cu por cuminsa cu e trabounan di asfaltamento 
riba L.G. Smith Blvd entre rotonde di Hospital te cu rotonde di Su- 
perfood, manera menciona anteriormente. 

Por ultimo ta importante pa menciona cu fecha di e trabounan riba 
L.G. Smith Blvd por cambia si no haya inconveniencia. 

En conexion cu e trabounan menciona Mota Engil, Departamento 
di Obra Publico y KPA ta pidi pa tene cuenta cu e inconveniencia cu 
lo por surgi pa cual nos ta pidi nos disculpa. 

Premier Evelyn Wever-Croes: 

Parlamento a aproba cambio den ley di LAFT 

Protocol entre Aruba y Hulanda ta duna stabilidad y confiansa 

‘deadline’ pa entrega presupuesto y cuenta anual y can- 
tidad di recibo di e Gobierno anterior cu tabata ‘pop 
up’ di sorpresa cu Gabinete Wever-Croes mester a paga. 
Institutonan di supervision no a cumpli cu nan tarea di 
supervisa y gremionan cu mester tabata critico, tabata 
keto, mientras e Gobierno anterior a hiba Aruba na 
borde di bancarota. 

Locual tabata peor ta cu e normanan poni den ley no a 
wordo cumpli cu nan y no por a wordo cumpli cu nan 
tampoco. Aparte di esaki tabatin total desconfiansa den 
Aruba. 

Tanto Hulanda como rating agencies no tabatin confi- 
ansa mas. E credibilidad di Aruba tabata na peliger. 



Parlamento di Aruba diahuebs 6 di juni a trata e cambi- 
onan den ley di LAFT na unda cu Parlamento a aproba 
cambio den ley di LAFT. E cambionan ta basicamente 
dos, maske cu Gobierno kier a haci mas cambio, pero a 
dicidi di laga eseynan pa momento di introduci e pro- 
pio Begrotingskamer. 

Den e cambio aki Gobierno ta propone e normanan di 
deficit y surplus nobo, y ta regla e nombramento di ex- 
politiconan den e college. 

Den su disertacion, Prome Minister a elabora riba dife- 
rente punto poniendo enfasis riba e Begrotingskamer 
cu lo wordo introduci alci dos aña p’asina Aruba tin su 
propio supervision financiero. 

HERENCIA FINANCIERO DEPLORABEL 

Despues cu Gabinete Wever-Croes a sinta, tur hende 
a wordo confronta cu e realidad financiero di nos pais. 
Deficit hopi mas halto cu premira, no cumplimento cu 


NORMANAN NOBO 

Gabinete Wever-Croes a prepara un memorandum 
financiero economico cu ta stipula un caminda con pa 
saca Aruba for di e problemanan financiero. A base di 
e memorandum aki a presenta un presupuesto pa 2019 
den cual ta baha e deficit di 149 miyon florin den 2018 
pa 25 miyon florin den 2019 y pa 2020 ta premira un 
surplus pa prome biaha den hopi tempo. 

Den un reunion publico na september 2018 Parlamen- 
to a aproba e normanan aki den un mocion. 

PROTOCOL 2018 

A base di e memorandum financiero economico y e 
aprobacion di Parlamento, Minister President Evelyn 
Wever-Croes y Minister di Finansa Xiomara Ruiz-Mad- 
uro a bay negocia un protocol nobo cu Hulanda p’asina 
crea un base di confiansa y pa evita un otro KB. 

Na november 2018 a yega na palabracion cu pa aña 

2019 lo tin un deficit di maximo 0.5% di GDP, pa 

2020 lo tin un surplus di minimo 0.5% di GDP y pa 

2021 y despues lo tin un surplus di minimo 1% di 
GDP. 

Di e forma aki lo saca Aruba for di deficit y Aruba por 
cuminsa paga su debe bek. 

E protocol aki a trece bek trankilidad den e relacion cu 
Hulanda. Tambe a pone e fundeshi p’e confiansa por 
bolbe. Indudablemente lo no ta facil pa cumpli cu n’e, 
pero Gabinete Wever-Croes lo cumpli cu n’e. No pa 
tene Hulanda contento sino pa Aruba mes. 


<Sigui na pagina 10> 

CAMBIO DI LEY 

E normanan aki mester wordo cambia den ley y esey t’e cambio cu 
a wordo trata den Parlamento diahuebs 6 di juni. 

Dia Gobierno di AVP a pasa e ley di LAFT, na ultimo momento 
e fraccion di AVP a pone un prohibicion cu ex politiconan no por 
forma parti di e CAFT. 

Segun nan a bisa e tempo ey p’asina Nilo Swaen ni Nel Oduber 
por bira miembro di CAFT un dia. Sinembargo Gabinete Wever- 
Croes ta di opinion cu nos no mester limita nos mes, pasobra nos 
tin algun ex politico cu lo ta hopi bon pa ocupa un funcion den 
CAFT. 

E parti di e cambio aki tambe ta inclui den e ley cu a wordo trata 
den Parlamento. 

RUMBO POSITIVO 

E protocol firma y e maneho financiero serio di Gabinete Wever- 
Croes a cuminsa duna su frutonan positivo. IMF a publica un ra- 
port positvo den cual ta demostra cu e confiansa tey bek atrobe 
den Aruba, debi n’e maneho responsabel, firme y realistico pa at- 
ende cu finansa. 

Aruba a mantene tambe e rating di Fitch, cu casi a bay perdi debi 
na mal maneho di Gobierno anterior. Ta danki n’e vision nobo di 
Gabinete Wever-Croes Aruba no a perde e rating. Y tin mas interes 
awor den Aruba pasobra tin un biento fresco, tin un Gobierno 
nobo cu ta pone e ser humano central, y p’esey ta determina di 
pone finansa publico na orden bek. 

Awor tin un Minister di Finansa cu sa di e materia y ta tuma e de- 
cisionnan necesario cu caracter y firmesa, decisionnan necesario pa 
hiba Aruba padilanti. 

BEGROTINGSKAMER 

E protocol 2018 t’e base pa Aruba haya e autonomia financiero 
bek, y e cambio di e LAFT di awe t’e preparacion p’esaki. Segun e 
protocol en todo caso aki dos aña Aruba lo introduci su propio e 
Bgrotingskamer cu lo ta encarga cu e supervision financiero. 
Preparacionnan ta andando caba p’asina e Begrotingskamer cum- 
insa funciona mas tempran p’asina aki dos aña por tuma over e 
tareanan di CAFT sin problema. 

“Poco poco pero sigur nos ta saca Aruba for di e abismo financiero 
cu nos a encontr’e na 2017. Pasobra nos ta pone e ser humano cen- 
tral y e ser humano no por desaroya cu un debe gigantesco asina. 
Nos ciudadanonan merece un mihor calidad di bida y esey nos ta 
determina pa brinda nan”, segun Premier Evelyn Wever-Croes. 


Post Aruba no 
ta tumando 
post pa Cuba 



DEN cuadro di e restriccion cu Presidente 
di Merca, Donald Trump a tuma encuanto 
biahe di Merca pa Cuba, Post Aruba N.V a 
hay’e ta tuma e decision di mester stop di 
acepta tur post cu destinacion pa Cuba. 

Dor cu tur post di Aruba pa Cuba ta bay 
cu American Airlines via Merca, Post Aruba 
N.V no por garantisa entrega di e post n’e 
destinacion final, esta Cuba. 

Alabes Post Aruba N.V kier recorda su cli- 
entela cu en conexion cu e situacion actual 
na Venezuela, no ta posibel pa manda post 
pa Venezuela. 

Na momento cu tin cambio den e situa- 
cionnan menciona, Post Aruba lo informa 
pueblo debidamente. 

Post Aruba ta sigui brinda su servicionan 
pa tur otro destinacion for di su 3 sucursal- 
nan situa na Oranjestad, Sta. Cruz (MFA) 
y San Nicolas. 

Pa mas informacion tocante servicionan 
di Post Aruba por bishita nan pagina web 
www.postaruba.com of pagina di Facebook 
“Post Aruba NV” y “Aruba Stamps”. 

Minister Glenbert Croes na Mervin Wyatt Ras: 

Tin 31 proyecto andando y 24 miyon 
inverti den e Crisisplan Social (SCP) 



TA obvio cu e unico meta cu parla- 
mentario Mervin Wyatt Ras y AVP tin 
ta pa bruha tera pa purba score politi- 
camente a costo di e problemanan so- 
cial cu ta azotando Aruba. Sra. Wyatt 
Ras ta dispuesto pa hunga cu dolor di 
hende, cu ta pasando den dificultad- 
nan social, djis pa por yega na su meta 
descara. 

Un biaha mas parlamentario Wyatt 
Ras a demostra esaki cu su expresion- 
nan, cu e ta fomenta fake news den 
nos comunidad. Sra. Wyatt Ras ta 
trece informacion eroneo pa purba 
descredita maneho di un Minister y un 
Gobierno cu si a sa y ta pone e prob- 
lemanan social como prioridad. Parla- 
mentario Wyatt Ras cu su fake news 
ta atacha fundacionnan y departamen- 
tonan cu ta trahando intensivamente 
pa trece un structura nobo pa combati 
e crisis social riba nos isla. E ta desa- 
credita profesionalnan den e tereno 
social, salubridad publico, husticia y 
enseñansa cu a pone schouder bou di e 


crisis, cu su gobierno di AVP a ignora, 
neglisha y sconde pa e comunidad. Su 
unico meta ta di purba rebaha y desa- 
credita Sociaal Crisisplan (SCP). 

Den pasado, na mas di un ocasion, 
a invita parlamentario Wyatt Ras pa 
no keda para un banda. A invit’e bin 
duna un man pa aporta na e crisis 
social riba nos isla. Te hasta a estre- 
cha un man durante reunion di parla- 
mento y reconoce sra. Wyatt Ras pa 
logronan den e tereno social pa asina 
elimina e aspecto partidista cu AVP 
kier crea riba e topico aki. Pero su 
mascarada a cay y lamentablemente 
no a resta ni un suspiro social mas den 
e alma di sra. Wyatt Ras. 

Parlamentario Wyatt Ras ta bisa cu 
ta solamente 17% a ser gasta di fon- 
donan di Sociaal Crisisplan (SCP), 
cual ta un mentira y por ser cataloga 
como fake news. Sociaal Crisisplan a 
demostra di tin transpariencia comple- 
to cu raportahe cada 3 luna na Gobier- 
no y Parlamento di Aruba pa informa 
exactamente con e 31 proyectonan ta 
canando. 


Actualmente e percentahe di fondonan 
di Sociaal Crisisplan inverti ta 24% 
y mayoria di e proyectonan ta desa- 
royando segun e plannan presenta. 

Ta informa parlamentario Wyatt Ras 
cu tur proyecto ta wordo monitorea 
y controla pa asina tin transparen- 
cia completo den ehecucion di cada 
proyecto. Gabinete Wever Croes ta un 
Gobierno responsabel cu no ta yega 
spart placa pa loco. A1 contrario, cada 
cen inverti ta planifica conforme cada 
proyecto y necesidad di cada instancia, 
pa kwartaal. 

Ta enfatisa na Sra. Wyatt Ras cu tur 
informacion corecto ta disponibel y na 
su disposicion. E number di telefon pa 
yama ta 528.1100 e number unda an- 
tes e mes a traha. Ta tristo si cu mester 
constata cu te dia di awe, ni Ministerio 
di Asunto Social ni Departamento di 
Asunto Social no ricibi ni un carta, ni 
un email ni un yamada di parlamenta- 
rio Wyatt Ras pa informa su mes cor- 
ectamente di e desaroyonan actualisa 
di Sociaal Crisisplan, corda pa haya un 
yamada di apoyo y cooperacion for di 
e parlamentario aki. Aruba, 6 di juni 
2019. 


Turista Canades Harold J Smith perdi for di diahuebs merdia 

DIAHUEBS atardi e homber Canades yama Harold 
John Smith a drenta lama na altura di Aruba Beach 
Club, y di e ora ey nan no a mire mas. Esaki tabata den 
careda di 3’or pa 3:30 p.m . 

Algun rato despues buskeda di parti autoridad a cum- 
insa, pero sin resultado. Ayera diabierna a continua cu e 
buskeda, pero atrobe sin exito. 

Hotelnan a wordo avisa di e caso aki. Si un persona por 
sa algo di Harold John Smith por contact Aruba Beach 
Club, 100 of 911. Tambe por contact Strand Politie 
situa pazuid di Riu Antias. 

Kico CaribWave ta haci? 

Aruba mester ta da pa cwalkier 
momento pa wn tsunami 



CaribWave ta organisa un scenario caminda cu ta bisabo 
cu si bo no haci nada, 72 mil hende por perde nan bida. 
Basa riba esey, Rampenbureau ta bay cuminsa mitiga y 
motiva e hendenan pa ehecuta e plan nacional, di forma 
cu por reduci perdida di bida cu ta poni den e scenario 
y perdida economico tambe poni den e scenario. E sce- 
nario ta bin cla caba. 

Basa riba esey Rampenbureau ta manda su raport na- 
cional y for di eynan ta defini con Aruba ta para den e 
region pa lolce ta tsunami. 

TSUNAMI 

Rino Hermans a comenta cu tur cos a depende di e mag- 
nitud di e temblor, e tsunami ta subi tera. Dos kilome- 
ter costa sur, full e costa zuid, for di Arashi te cu Baby 
Beach, ta bisa tur hende, cu unabes cu haya e mensahe 
cu tin un tsunami na caminda, bo mester ta 2 kilometer 
for di e kustlijn, bo ta den un zona safe. 

Esalci a wordo proba dor di un sistema. Ultimo a con- 
firma cu NASA su satelitenan, kico t’e efecto di un tsu- 
nami di 10 meter. Esey ta uza como e richtlijn. 

E ta keda duna indicacion cu 2 kilometer for di e costa 
na momento cu bati alarma pa un tsunami, bo ta safe. 



HISTORIA 

Historia di tsunami ta data basta atras cu a haci un 
efecto. Dos aña pasa tabatin e tsunami di Honduras cu 
1 l’or di anochi tabatin olanan di 30 centimeter cu a 
yega Aruba. No ta consideracion cu bo ta bisa cu mester 
a alerta. Pero si ta duna indicacion si e temblor tabata un 
tiki mas fuerte y ondiep, por a haya olanan cu energia di 
un meter cu si lo a afecta un zona. 

E zona ta wordo afecta pa tsunami. No t’e imagennan 
di India cu Hapon cu ta premira, pero si e ta duna in- 
dicacion como Rampenbureau cu nos ta vulnerabel pa 
tsunami den e region. 

Rino Hermans a agrega cu ta dura 24 minuut, despues 
di e tembor, ta haya e mensahe cu a crea un tsunami 
y mas of menos 1 ora y 40 minuut despues ta haya e 
prome efectonan. E ta bay hopi liher. 

Ora cu esun di Honduras a sosode, tabata 11 ’or di ano- 
chi y pa alerta tur hende den e forma ey, ta un tiki fas- 
tioso. E tin su risiconan. E tin su preocupacion. 
Rampenbureau ta keda monitorea horcan, pero no por 
elimina tsunami cu ta un risico. A hinca hopi esfuerso 
y concientisacion den horcan, mirando cu ta algo cu ta 
ripiti anualmente. Sinembargo tsunami ta keda un preo- 
cupacion pa Rampenbureau. Y a lceda comproba cu un 
ola di 30 centimeter a acerca Aruba. Riba e mesun prijs, 
por tabata un ola di 1 of 2 meter cu por a haci mas daño. 

Departamento di Naturalesa y 
Medie Ambiente ta splica pakice 
ta celebra dianan internac onal 



Unitéd Nations Decadeon Biodiversity 



MAYORIA dia cu ta celebra como Dia 
Internacional of tambe Dia Mundial ta 
un oportunidad payuda conscientisa 
y educa pueblo en general riba topi- 
conan di preocupacion of temanan cu 
mester di atencion mundial. 

Nos ta celebra nan pa pone mas en- 
fasisy lanta e deseo pa tuma accion. 
Sea politicamente of en generaly pa 
pone fondonan disponibel pa atende 
cu problemanan tanto global como na- 
cional. Na mesun momento e ta brin- 
da nos e oportunidad pa enfoca riba e 
logronan di humanidad relaciona cu e 
temanan. 

Directie Natuur en Milieu (DNM) 
tambe ta un organisacion cu ta pro- 
move dianan di celebracion mundial. E 
ta un metodo efectivo pa conscientisa 
pueblo riba temanan di naturalesay di 
medio ambiente. 

DNM como miembro di United Na- 
tions Environmental Program (UNEP) 
a scoge e dianan di celebracion, cu 
Nacionan Uni a propone como mo- 
mento di enfoke mundial, pa con- 
huntamente cu UNEP enfoca riba e 
temanan cu ta relevante n’e dia di 
celebracion mundial. 

Ademas di conscientisa pueblo riba e 
topiconan di naturalesay medio ambi- 
ente, DNM como miembro di UNEP 
ta sigui consehonan cu UN ta duna 
su miembronan. P.e. con pa trata cu 
un problema serio rond di e dianan di 
celebracion. 


E resolucion riba dia 22 di mei, Dia 
Internacional di Biodiversidad, na 
unda UN a invita tanto pais como 
estadonan miembro pa firma acuer- 
donany ratifica e asinayama Protocol 
di Cartagena. 

Protocol di Cartagena t’e protocol cu 
ta atende cu e tema di proteccion di 
biodiversidad. 

E aña aki 2019 e tema rond di Dia In- 
ternacional di Biodiversidad ta, "Bio- 
diversidad, nos cuminday nos salud.” 
E ta enfoka riba conocementoy con- 
scientisacion di con hopi nos bida ta 
depende di biodiversidad. 

Tin biaha temanan observa por t’asina 
importante cu nan por bira e tema di 
siman, di aña of di e decada. 

Tur e dianan cu ta celebra mundial- 
mente tin un website dedica n’e topico 
y hopi biaha den diferente idioma. 

Asina comunicacion ta bira mas efecti- 
voy ta alcansa un audiencia mas gran- 
di. E websitenan aki tin informacion 
valioso di sondeonan, tambe tin mate- 
rialnan di diseño cla caba pa comparti 
riba paginanan di medianan social. 
Algo otro cu mester menciona ta cu 
riba e websitenan por haya un lista di 
actividad pa celebra e tema. 

Hendenan di diferente ramo ta bin 
hunto pa trece mas atencion riba e 
tema. P.e. artistanan ta traha propa- 
ganda payuda cu conscientisacion. 


Of ta organisa conciertoy artistanan 
di renombre ta duna nan aporte dor di 
participay hopi biaha tin mensahenan 
clave payuda trece cambio. 

United Nations t’e instancia cu ta at- 
ende cu dificultadnan global cu mester 
di colaboracion di un y tur payega na 
solucion. P’esey tambe UN a propone 
e I 7 Sustainable Development Goals 
cu ta un patronchi pa realisa un futuro 
mihory mas sostenibel pa tur. 

E 17 SDGnan ta categorisa den topi- 
conan manera: Pobresa, inigualdad, 
accion riba clima, awa limpi, ense- 
ñansa etc. 

E metanan ta interconecta p’asina 
niun hende keda atrasa. E metanan 
tin tambe proposito; cada metay su 
proposito ta importante payega na dje 
pa aña 2030. 

DNM tambe ta propaganday vocifera 
e importancia di e 17 metanan mundi- 
al pa desaroyo sostenibel (17 SDG’s) 
y ta trahando tambe conhuntamente 
cu otro departamentonan payega n’e 
propositonan. 

DNM ta sigui cu e conscientisacion 
riba e temanan di naturalesay medio 
ambiente cu UN ta trece dilanti den 
e dianan di celebracion mundial, pero 
tambe riba e topiconan di importancia 
nacional. Sigui nos pa mas informa- 
cion riba dnmaruba.org of via face- 
book of instagram, @dnmaruba 

Grace Koolman a cumpli 40 aña den servicio di Gobierno 



Señora Grace Koolman, Secre- 
tario di Conseho di Minister di 
Gabinete Wever-Croes a cumpli 
40 aña den servicio di Gobierno 
diabierna 7 di juni. Señora Kool- 
man a cuminsa traha den Gobi- 
erno desde 1977. 

Sinembargo, ora cu partido MEP 
a perde eleccion na 1985, Gabi- 
nete Henny Eman a mand’e cas. 
Despues di 3 luna, el a bay traha 
na Directie Financien na unda 
tampoco e Gobierno di e tempo 
ey a permiti’e traha cu trankili- 
dad pa cua motibo señora Kool- 
man a dicidi di entrega su retiro 
na 1987. Na februari di 1989 
sinembargo, señor Guillermo 
Trinidad, (dfm) a pidi Grace pa 
traha cu n’e. Pues asina Grace a 
drenta bek den Gobierno. 

Grace Koolman semper a expresa 
su gratitud p’e confiansa cu el a 
ricibi di politico y gobernantenan 
di nos pais, den e caso aki di 
partido MEP. Durante su carera, 
Grace tabatin e previlegio di a 
traha cu 3 lider cu a marca histo- 
ria di nos pais. 

E1 a cuminsa traha cu señor Nel- 
son Orlando Oduber, despues cu 
señor Betico Croes (dfm) y na 
final di su carera, Grace ta bek na 
Bestuurskantoor danki na Minis- 
ter President actual, señora Ev- 
elyn Wever-Croes y Ministernan 
di MEP specialmente, y henter 
Gabinete, kendenan a sostene e 
proposicion di Minister President 
cu su nombramento como Secre- 
taria di Conseho di Minister di 
Gabinete Wever-Croes I. 


“Disciplina, lealtad, amor pa bo tra- 
bao, pero tambe e determinacion pa 
sigui ‘upgrade’ bo mes pa contribui 
mihor na bo pais ta locual semper a 
guia mi”, ta palabranan expresa pa 
Grace pa splica 40 aña den servicio 
di Gobierno. 

Grace ta defini su lealtad y deter- 
minacion recitando Palabra di Dios 
den Colosensenan 3:23 cu ta bisa: 


Haci tur cos di henter boso curason 
como sifuera ta pa Señor bo ta 
traha y no pa hende! 

Gobierno ta felicta señora Grace 
Koolman y ta gradici’e pa su amor 
y lealtad trahando 40 aña largo pa 
nos pais. N’e ocacion aki, Gabi- 
nete Wever-Croes durante reunion 
di Conseho di Minister, a entrega 
Grace un bunita recuerdo rondona 
di tur Minister, famia y tur esnan 
cu ta traha di cerca cu Grace. 

Minister Glenbert Groes a expresa tur apoyo 
na Fundacion Bon Nochi, Drumi Dushi 



RECIENTEMENTE Minister Glenbert 
a reuni cu dirigentenan di Funda- 
cion Bon Nochi Drumi Dushi, un 
instancia cu tin un tarea fundamen- 
tal den formacion di nos muchanan. 
Bon Nochi Drumi Dushi ta un 
iniciativa di Olga Bucldey, como 
parti di e tesina cu el a skirbi como 
finalisacion di e curso di Papiamen- 
to di Di Tres Grado, na aña 2007, 
organisa pa Insituto Pedagogico 
Arubano. Contrario na loke ta 
usual, no a desaroya e proyecto pa 
e tesina, pero a skirbi e tesina como 
sosten pa e proyecto. 

A tuma algun tempo prome cu a 
pone tur piedra hunto, pero por 
bisa cu Bon Nochi Drumi Dushi ta 
un proyecto solido cu un fundeshi 
fuerte. Na 2007, hunto cu Rubia 
Bernabela, Olga Buckley a sondea 
prome na algun cas, tanto pariba 
como pabou di brug, con lo ricibi 
e idea di bishita cas pa lesa y conta 
storia. E reaccion tabata masha 
hopi positivo mes. 


Meta 

Bon nochi, drumi dushi, tin como 
meta promove lesamento na cas, cu 
e enfoke riba e placer cu lesamento 
ta duna. A scoge e momento prome 
cu e mucha bay drumi pa diferente 
motibo. Na prome luga e momento 
di bay drumi ta e momento cu e 
mucha ta tuma despedida di e dia 
yen di actividad y hopi biaha yen 
di agitacion y stress. Banda di esey, 


hopi biaha mayornan no tin sufici- 
ente tempo pa lesa pa nan yiunan, 
apesar cu lesa pa un mucha 15 
minuut prome cu e bay drumi ta 
stimula un contacto intimo entre e 
mayor y su yiu. 

Cu e meta alci den mente, reciente- 
mente Minister Glenbert Croes a 
reteira su apoyo total na e funda- 
cion aki cu nos muchanan y nan 
futuro como su punto di salida. 


Bukinan di Telefon 2019 


Q SETAR 

SETAR ta informa cu clientenan por 
pasa busca e Buki di Telefon 2019 na 
cualkier Teleshop of SETAR Store. 
Buki telefon ta consisti di paginanan 
Prologo, paginanan Blanco, paginan- 
an pa Comunidad y paginanan Geel. 


Den e paginanan pa Comunidad por 
haña e codigonan internacional, in- 
formacion di departamentonan di 
Gobierno, informacion di fundacio- 
nan, e schedule di Arubus, Precau- 
cion y Tipnan pa temporada di Hor- 
can, Proverbio, Dicho y Expresion 
na Papiamento y un seccion special 
di guia pa turista. 


Riba e potret por mira e portada di e 
Buki di Telefon 2019 cu e tema di e 
aña alci: Carnaval 65. Esaki en con- 
exion cu e celebracion di e 65 lustro 
di Carnaval na Aruba. 

SETAR como un patrocinador gran- 
di di Aruba su Carnaval ta sigi apor- 
ta di e manera aki n’e fiesta cultural 
di mas grandi di Aruba. 

840 Boluntario a participa den AHATA su limpiesa di costa 

Hopi interes pa traha na bienestar di Aruba 








Aruba Hotel & Tourism Association (AHATA) 
a organisa e di 18 edicion anual di limpiesa di 
costanan rond di Aruba. Esaki tabata na honor 
di Dia Mundial di Medio Ambiente y Dia 
Mundial di Oceano. 

A conta cu participacion di companianan 
miembro di e asociacion, diferente scol, y indi- 
vidualnan cu a bini hunto pa yuda haci limpi 
na un total di 14 area. 

Dor di organisa e limpiesa anual di costanan e 
comision ta desea di conscientisa tur hende pa 
uni y cuida nos medio ambiente pa bienestar di 
Aruba. Mas di 840 persona a participa. Interes 
tabata grandi bou e hobennan, nan ta hopi con- 
siente di nos medio ambiente y a mustra esaki 
dor di ta proactivo cu nan participacion. 

E areanan cu a concentra pa limpia tabata; San- 
tana di Cacho, Roger’s Beach, Bachelor’s Beach/ 
Plastic Beach, Rincon, Rincon banda di Ran- 
cho, Grapefield, Boca Putri, ex-Bushiri, Eagle 
Beach, Fisherman Huts, Malmok, Tres Trapi, 
Boca Catalina, Arashi, California Dunes y Bo- 
canan patras di Alto Vista. 

AHATA ta gradici tur participante y sponsors 
pa nan entusiasmo y dedicacion na yuda pro- 
teha nos costa y bida marino. Un danki special 
na AHATA su Comision di Medio Ambiente cu 
a traha como lidernan den e diferente area. 















































Diasabra, 8 juni 2019 


AWEMainta 


17 


Durante di e 49 Conferencia International di Acuril: 

Minister Lampe a presenta e proyecto vision 

economia circular 2050 (VEC) 


DURANTE di e 49 Conferencia International di Acu- 
ril, Minister di Enseñansa , Ciencia y Desaroyo Sosteni- 
bel, Minister Rudy Lampe a presenta pa di prome biaha 
e proyecto Vision Economia Circular 2050 (VEC). 

Despues di a introduci Plan Educacion National 2030 
(PEN) minister Rudy Lampe ta pionero cu un plan cu 
por salvaguardia nos futuro existencia. 

Tur proceso tin su debido tempo cu nan por wordo in- 
troduci y implementa, y Minister a admiti cu e ta sem- 
brando e simia, pero e no lo wak e mata, dus vooral den 
sector di Educacion esaki ta mas cu logico mirando cu 
cambio drastico no sa pasa diripente. 

Desaroyo no semper ta bay man den man cu crecemen- 
to economico tampoco, pasobra nos ta destrui e unico 
planeta cu nos tin. Pero desaroyo sostenibel a base di un 
Economia Circular ta basa riba uzo y re-uzo di nos re- 
cursonal ambiental pero riba un manera cu no ta causa 
un impacto negativo riba nos planeta y nos existencia. 

Economia Circular ta gosa di hopi sosten internation- 
almente y ta wordo mira como e proximo revolution 
industrial. 

E ta un sistema economico completamente diferente di 
esun actual, cu ta uno di tuma, traha y tira afo. E mis- 
ion ta pa e ser humano por biba riba madre tera sin tin 
impacto desastroso riba medio ambiente. 

Basa riba estudio di e escolar Arubano Kevin de Cuba, 
cu ta un di e lidernan internacional riba e tema di eco- 



nomia circular, e vision ta pa enfoca riba un economia 
circular sostenibel. Pasobra nos por uza y re-uza ma- 
terialnan cu no ta sostenibel tambe, y esey no ta ber- 
daderamente sostenibel pasobra asina nos ta gasta nos 
recursonan y medio ambiente. Dus mester scoge pa 
materialnan mas sostenibel den tur nos procesonan di 
produccion. 

“Economia Circular ta basa riba e continuacion di e ser 
humano y su abilidad pa biba den harmonia cu natu- 
ralesa y salvaguardia medio ambiente pa futuro genera- 
cionnan”, Minister Lampe a conclui expresando den e 
di 49 Conferencia International di Acuril”. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com a ¥ www.facebook.com/awemainta 583-1400 á 583-1444 


— 

Na e momento aki Aruba como pais ta para dilanti de- 
cisionnan importante pa e futuro generacionnan. E ta 
importante pa tuma e decisionnan aki di forma respon- 
sabel, sostenibel y cu accionnan concreto. 

Den e area di turismo, tin decisionnan importante pa 
tuma pa loke ta sostenibilidad, y mester por demostra 
tambe cu en realidad ta haciendo lo necesario pa logra 
esaki. 

Minister Dangui Oduber, mandatario encarga cu tur- 
ismo di Aruba ta splica cu e no ta un secreto cu Aruba 
su economia ta depende grandemente di bishitantenan 
di afo (turista). 

Sinembargo, e mandatario ta splica cu e bishita alci ni- 
fica tambe cu tin un impacto riba naturalesa, ya sea na 
momento cu ta bishita areanan natural cu ta un atrac- 
cion turistico of pa medio di uzo di por ehempel un 
producto di plastic cu no ta ser deshaci di dje na un 
forma corecto. 

“E enfoke na e momento aki ta pa nos tin un maneho 
real di turismo sostenibel. Esaki nifica cu e turista mes- 
ter ta consciente di e impacto cu e ta of por causa du- 


rante su bishita. Nan mester por disfruta di Aruba su 
naturalesa pero alabes mester por respeta esalci tambe”, 
Minister Dangui Oduber a expresa. 

Parti di e maneho pa turismo sostenibel cu Minister 
Dangui Oduber ta ehecutando ta encera pa bin cu mas 
campaña manera esun di ‘Ban Serio!’. 

Minister Dangui Oduber: “No solamente e turista pero 
tambe e local mester ta consciente di kico por y no por 
rond di Aruba su flora y fauna. Tur hende cu sea ta 
bishita of biba na Aruba mester sa cua ta e especienan 
di bestia cu ta core mas peliger y con nos ta proteha 
nan. Tambe lo sigui encurasha pa scoge materialnan re- 
uzabel na luga di plastic.” 

Finalmente e mandatario ta bisa cu lo traha tambe pa 
introduci borchinan cu advertencia fuerte den areanan 
di naturalesa, specialmente esnan protegi. 
“Conhuntamente cu ministernan colega, kendenan 
ta encarga cu husticia y tambe di transporte publico, 
lo traha pa yega na solucion di e uzo di e asina yama 
vehiculonan UTy cual nos no por nenga ta causando 
daño na areanan di naturalesa”, Minister Dangui Odu- 
ber a bisa. 

Parlamentario Daphne Lejuez: 

"Tin calgun confusion pa aclaria den cuadro 
di impuesto di BBO y BAZV riba reci bo 


A tuma nota di un articulo den medio di comunica- 
cion, den cual segun e articulo, Departamento di Im- 
puesto lo cuminsa multa comerciante entrante 1 di juli, 
2019 si no cumpli cu kitamento di BBO y BAZV for 
di recibo y hink’e den e prijs di producto of servicio. 

Parlamentario di fraccion MEP, Daphne Lejuez ta lamen- 
ta tur e confusion cu ta causando riba e tema, mas tur e 
discusion entre sector comercial y Gobierno, siendo cu 
segun su persona durante e reunion publico den cual e ley 
aki a keda pasa tabatin palabracion haci pa Prome Min- 
ister encuanto con y ki tempo e ley ald lo wordo enforsa. 


Mirando cu e mesun tarifa di BBO lo ta inclui den e 
prijs, ta importante pa considera si e cambio ta trece 
mas bentaha cu desbentaha y tambe ken lo por sali per- 
hudica y lcico e posibel efectonan por ta, segun Parla- 
mentario Daphne Lejuez. 

Parlamentario Lejuez ta conclui: 

“Esalci ta motibo tambe pa cual mi lo ofrece na Par- 
lamento pa reconsidera e decision tuma, mirando tur 
e confusion y efectonan negativo cu e introduccion lo 
por trece cune, cu te hasta lo por hiba na aumento di 
prijs p’e consumidor.” 



Particularmente a keda palabra durante e reunion 
publico cu e cambio di ley pa inclui BBO den prijs, 
y kit’e for di recibo lo wordo acopla n’e segundo re- 
forma fiscal pa 2019, unda cu lo revisa e sistema di 
BBO pa posiblemente un otro impuesto indirecto. 


“Mirando cu te ainda no a anuncia dicho reforma fis- 
cal, ni un revision di e sistema di BBO pa un otro be- 
lasting indirecto, no ta compronde e declaracion haci 
unda cu entrante 1 di juli 2019 lo kier bay multa co- 
merciante cu no a haci cambio, mirando cu nan ta 
den espera di informacion tocante e reforma fiscal 
y posibel revision di BBO p’asina no mester haci 2 
cambio den 1 aña”, Parlamentario Lejuez ta splica. 

Mirando cu prome y hasta despues di e trata- 
mento di e ley aki na december Parlamento 
mes a sinta na varios ocasion cu e diferente 
gremionan comercial cu a expresa con e 
cambio proponi lo afecta nan negoshi y 
posicion di concurencia negativamente, 
y tambe cu e cambio di ley aki lo no 
tin un impacto financiero riba belast- 
ing/entrada di Gobierno (no ta produci 
entrada adicional), y e lo no ta supone 
di cambia e prijs p’e consumidor. 

DPL su meta ta pa trece buscador y 
dunador di trabou mas cerca di otro 



DEPARTAMENTO di Progreso Laboral mihor con- 
oci den comunidad como DPL ta continua cu su ser- 
vicio riba tereno laboral p’asina yega na mas y mihor 
oportunidadnan laboral pa nos hendenan local. Desde 
cu DPL a habri su portanan na augustus 2011 a cumin- 
sa traha fuertemente riba e proceduranan relaciona cu 
esnan cu ta busca un trabou y esnan cu ta ofrece trabou 
(dunadornan di trabou). 

Un di e metanan principal cu ta lceda vigente pa DPL 
ta di por trece e buscador di trabou mas cerca di e du- 
nador di trabou, trahando na un forma proactivo y mas 
eficiente posibel na bienestar di nos mercado laboral y 
nos hendenan local. 

Den transcurso di tempo DPL a gana mas experiencia y 
tambe a adapta e proceduranan aki na bienestar di cli- 
ente. A introduci un procedura mas estricto pa loke ta 
trata entrevistanan laboral caminda cu dunadornan di 
trabou no por simplemente laga un buscador di trabou 
pasa yena un formulario di aplicacion cu e promesa di 
lo yama pa un entrevista. 

Pa evita esaki, a introduci un formulario triple camin- 
da cu ambos partido mester yena y firma despues di e 
prome entrevista laboral. Di e manera aki DPL por hiba 
un mihor control. Na mes momento ta haya un reac- 
cion mas rapido di e dunador di trabou. Esaki ta parti 
di e maneho nobo di DPL. 

Mirando cu Departamento di Progreso Laboral ta con- 
sciente di e situacion dificil di esun 


cu ta buscando trabou, ta purba na haci e proceso aki 
mas rapido y eficiente posibel p’e cliente. Tur cliente cu 
acerca DPL ta ricibi un bon informe verbalmente y por 
escrito (firma un acuerdo) riba e proceduranan di solici- 
tud. Na mes momento e cliente ta haya tur tip necesario 
p’asina por ta bon presenta y prepara pa su solicitud. 

DPL ta comprometi na haci tur locual ta na su alcance 
p’esun cu ta buscando trabou haya su prome entrevista 
laboral y/of haya e trabou di biaha. E decision final si ta 
tuma un hende den servicio of no semper ta keda den 
man di e dunador di trabou. 

Si e empresa nenga, esaki lo mester ta bon argumen- 
ta cu motibonan valido. Na momento cu un persona 
no haya e trabou semper e lo por regresa DPL p’asina 
sondea e posibilidadnan laboral na un otro caminda. 

DPL mes no ta duna trabou, pero ta preparabo, haci tur 
e prome pasonan di haya un entrevista laboral y despu- 
es mandabo solicita cu un cita n’e dunador di trabou. 
Ta brinda tur e servicionan aki gratis na tur buscador di 
trabou y ta dirigi solamente riba nos localnan. 

E proceso di busca y haya un trabou ta uno dificil pa 
hopi buscado di trabou. Ainda tin personanan cu ta 
den e proceso aki sin exito. E ta exigi hopi di bo mes 
como persona manera entre otro; persistencia, abilidad- 
nan social pa comunica y bende bo mes como e mihor 
candidato, bo imagen personal (impresion) y bo experi- 
encia laboral. Tur esaki ta primordial den yuda e candi- 
dato haya un trabou. 

Parlamentario Jennifer Arends-Reyes: 

Mester re-enforsa Tra'i Merdia 
como parti di prevencion 
social pa hobennan no bay 
den mal caminda 

SRA. Jennifer Arends-Reyes a duna di conoce cu te ainda 
esnan cu ta traha na Tra’i Merdia keto bay ta den un incer- 
tidumbre mirando cu tin un carta fecha di november 2018 
cu cambionan grandi p’esnan di Tra’i Merdia cu te awe ta 
vigente. Ningun momento e carta a wordo re-emplaza pa 
un otro. 

Esey ldermen cu Minister di Enseñansa, Rudy Lampe lo 
corta den oranan di esnan cu ta traha na Tra’i Merdia y 
cuminsando fin di juni 2019 e cambionan ta bay den ehe- 
cucion. 

Ningun momento ta fake news of oposicion cu ta crea in- 
certidumbre, t’e personal ta keda den un bashi sin nada 
preto riba blanco dus cu tur nan derecho nan tin di vocifera 
nan preocupacionnan. Ta sumamente lamentable cu di tur 
manera a purba di haña atencion di Minister Lampe den 
un manifestacion dilanti Bestuurskantoor pa carta cu pre- 
guntanan dirigi na Minister, cu porcierto te cu awe no a ser 
contesta. 

Un falta di respet grandi n’e trahadornan. E meta di e pre- 
guntanan tabata pa purba evita cambionan cu ta den des- 
bentaha pa nos hobennan y e supervision continuo cu mes- 
ter tin na momento cu e muchanan ta na Tra’i Merdia cu 
obviamente no ta teniendo cuenta cu e parti esencial aki. 
Tra’i Merdia ta existi pa mas cu 23 aña caba y e demanda 
pa “naschoolse opvang” ta mas grandi cu nunca. 

Segun Jennifer Arends-Reyes, Si dado caso ta haci cambi- 
onan den personal pa reduci oranan pa motibo di fondo, ta 
importante pa Minister Rudy Lampe ta franco riba esaki. 
Cu porcierto den e carta di DPS Dienst Publieke scholen 
manda pa Bureau Traimerdia si ta papia di ‘bugettaire re- 
aliteit’ y ‘schaarste’. 

Esalci ta mesun presupuesto di Enseñansa cu a pidi den nan 
palabracion di gobernacion pa bira 6% di Aruba su GDP. 

A bin ta ripara cu hopi post di gasto e Ministerio di Ense- 
ñansa kier schuif pa otro Ministerio pa no mester deal cu 
nan, manera e training p’esnan di kinderopvang ta den man 
di e social crisis plan y e implementacion di e ley mes ta 
para, tin papia cu lo kier pone Centro Multidisciplinario 
MDC cu ta cai bou di Enseñansa pa Fundacion Respaldo 
cu ta cay bou di otro Ministerio, esta Salubridad Publico y 
awor ta bahando ora drastico p’esnan cu a draai Trai Merdia 



pa tur e añanan al<d. 


Ta parce un version di ‘mens erger je niet’ ta pasando pa 
pone skolnan hunto manera e fusering di dos skolnan pa 
ofishi tog, cu lo bay contra palabracionnan y pa saca dife- 
rente otro skol y manda nan otro localidad cu otro tipo di 
skol, talbez pa scapa fondo sin pensa riba e consecuenci- 
anan. 

Ministerio di Enseñansa mester por haña of busca fondo 
den Ministerraad pa Enseñansa, den caso cu esaki t’e moti- 
vacion tras di e schuifmentonan ad hoc aki. No por t’asina 
cu ta tumando decisionan repentino pa talbez scapa un tiki 
sen y despues ta nos muchanan y comunidad ta carga e 
consecuencia. 

Nos ta pagando pa un helicopter 200 mil pa luna pa yuda 
supuestamente cu e percepcion di seguridad, pero ta scoge 
pa manka net proyectonan cu mayornan ta conta riba nan. 
P.e. Trai Merdia ta un proyecto cu merece ampliacion y mes- 
ter di supervision dus oranan di trabou di e begeleiders. 

Mayornan mester traha, costo di bida ta keda subi y nos 
sistema di enseñansa y nos skolnan mester por keda hab- 
ri pa continua como un ‘safe place’, un lugar sigur pa nos 
muchanan. Mucha- y hobennan sin supervision of activi- 
dad sano pa haci riba caya of nan so na cas ta bira un peliger 
pa nan mes, nan famia y comunidad. 

Spera cu Minister Social por tuma nota di kico ta pasando 
pa cu opvang despues di skol, asina 18 miyon pa propa- 
ganda y subisidio na fundacionan no lo yega pa aña si di 
un banda ta inverti y traha plan y di otro banda ta manka 
proyectonan concreto cu ta brinda un lugar sigur pa mas di 
mil mucha despues di skol. 

Minister a indica den un comunicado cu Trai Merdia lo 
continua, pero bou di cual condicionan? Esaki t’e pregunta 
cu ta keda habri y cu ta causa iritacion y preocupacion bou 
un y tur sra Arends-Reyes ta termina bisando. 

Gary Crawford di ASIS a informa cu 

Tin un conferencia grandi di seguridad na Aruba 



E Sub-Division Caribe Hulandes di 
Sociedad Mericano pa Seguridad 
Industrial (ASIS) recien forma ta 
organisa un conferencia extenso den 
juni cu tema: Safety & Security. 
Expertonan reconoci internacional- 
mente di diferente parti di mundo 
lo papia durante e conferencia aki 
dia 11 di juni na Renaissance Con- 
vention Center na Aruba. 

Topiconan cu lo bin dilanti ta: 

1. Prevencion di Crimen pa medio di 
diseño di bo medio ambiente: Con 
bo ta crea un ambiente safe di biba, 
traha, y recrea, dor di tene cuenta 
netamente cu e aspecto di seguridad 
na momento cu ta haci diseño; 

2. Desaroyonan riba tereno di se- 
guridad den e industria di turismo. 
Turismo ta un di e pilarnan impor- 
tante di nos comunidad y pues ta 
importante pa desaroyo continuo di 
e islanan. Turismo sigur lo atrae mas 
turista; 

3. Plan pa Continuacion di Ne- 
goshi. Cada pais, cada negoshi y 
hasta cada cas mester tene cuenta 
cu calamidadnan y otro desaroyo- 
nan cu por afecta e bida di tur dia. 


Un plan pa continuidad di negoshi 
lo garantisa den momentonan asina 
cu por bay bek mas liher posibel n’e 
situacion normal; 

4. E Modelo di Seguridad Israéli. 
Israél ta internacionalmente conoci 
como un pais caminda Gobierno, 
comercio, y ciudadanonan ta traha 
hunto riba nivel halto y hopi efici- 
ente na un asercamento integral di 
seguridad. Un experto riba e tereno 
aki lo mustra cu e modelo aki por ta 
exitoso cerca nos tambe; 

5. Tiramento activo. Lamentable- 
mente un aumento den e cantidad 
di arma (ilegal) a conduci tambe na 
un aumento den e cantidad di inci- 


dentenan cu tiroteo. E presentacion 
aki lo mustra cu por evita algun di e 
incidentenan aki, y tambe con lo ta 
mihor pa reacciona riba nan. 

E conferencia ta keda habri pa Min- 
ister di Husticia, Andin Bildcer y lo 
cera cu un discusion di un panel cu 
e.o. Minister di Husticia y algun ex- 
perto local y internacional. E panel 
lo reaciona riba opinion di e publico 
cu por reaciona instantaneamente 
via nan Smartphone riba diferente 
teoria y formulacion. 

Mas informacion tocante e conferen- 
cia ta obtenibel riba e website www. 
asisdutchcaribbean.com of na num- 
ber di telefon + 297 588 6169. 



SINTONISA TUR MERDIA, 
„ RADIO GALACTICA 99.9 

PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN V SIMON ARENDS. 

Workshop pa pensionado 
of esnan cu nta den baha 
cu pensioen 

IDEA (Desaroyo pa Empresa Arubano) un unidad di De- 
partamento di Asunto Economico, Comercio y Industria, ta 
organisando un workshop hopi interesante pa tur persona 
cu tin hopi energia incluyendo pensionado y cu ta desea pa 
sigui uza nan carera y experiencia di bida den nan mes un 
negoshi. 

Tema di e workshop: “Silver Entrepreneurship Workshop 
for the retired or soon to be retired” 
y presenta na papiamento. 

E workshop ald lo duna algun tips of contestanan riba algun 
pregunta cu hopi biaha un persona sa puntra su mesora cu e 
ta yegando su bunita edad di pensioen manera: Kico pa bay 
haci awor of con pa bay sigui awor of kisas ta den duda si 
ta bezig cu un negoshi of hobby y banda di esaki kier sigui 
update su mes cu tecnologia y inovacion. 

Diferente profesional den diferente ramo lo presenta e 
workshop aki. 

Riba e siguiente dianan oradornan lo yuda tur presente 
brainstorm nan ideanan y haci nan ideanan bira realidad: 
Sr. Dave Martinus, Certified Business Coach pa Action- 
COACH, y lo presenta ‘Kico ta encera entrepreneurship’; 

Sr. Marc Croes, Policy Advisor Sustainable Development 
Planning na Departamento di Asunto Economico; y lo elab- 
ora ‘Con pa aplica e tema sostenibilidad den bo negoshi’; 

Notaris Johnson; lo presenta temanan di; bedrijfsvormen (een- 
manszaak/ NV/ VBA), bedrijfsopvolgingen (diferencia den compa- 
nianan) ora cu bo lo kier cuminsa un negoshiy tambe lo presenta 
tocante testamenten/nalatenschap (kico por laga atrasy pa ken); 

DEZHI, afdeling di Vestiging van Bedrijven lo papia di tur 
e tipo di vestigingsvergunningen (permisonan pa establece un ne- 
goshi) cu tiny cu bo lo por aplica n’e departamento aki y IDEA, 
lo papia tocante tur nan servicio-y trainingnan/ curso cu nan 
sa ofrece na clientenan; 

Sr. Benny Richardson, lo papia y mustra e importancia pa 
ta exitoso den bo bida personal dor di biba un bida saluda- 
bel (come saludabely sport). Tur esaki ta bo mindset pa ta un 
entrepreneur exitoso!; 

Sr. Kenneth Faustin, broker na Best Buy Aruba y un Cer- 
tified Auctioneer, lo papia tocante oportunidad comercial 
den ‘Real Estate’; 

SVB, lo presenta tocante wergevers- en werknemers verzekering 
(primanan social); 


f 



Sra. Tamarah Arends-Croes, Business Electronic Sales Spe- 
cialist na RBC Banlc, lo elabora riba nan procedura pa habri 
un accounty e producto/servicionan inovativo cu RBC ta ofrece; 


Futura, lo presenta 2 topico: ‘Future ofWork’y ‘Design Think- 
ing’ special pa pensionadonan; 

Santa Rosa, con bo por haci di agricultura bira comercial. 
Sra. Cindy Clark, Managing Director di Accura Tax Consul- 
tancy, lo elabora tocante impuesto relevante pa un entrepre- 
neur; 

SETAR, lo elabora tocante e importancia di ‘Digital Market- 
ing’. Lo duna tips efectivo con pa promove bo negoshi via 
social media manera Facebook, Instagram, Google Search. 
Y lo papia tambe tocante Direct Email; 

LO TIN INTERCAMBIO DI EXPERIENCIA DI 

Sr. Lionel Rumnit, kende ta specialisa como Job Coach na 
‘Trampolin pa Trabao’, y lo conta, con e ta train e person- 
anan cu disabilidad pa den futuro por dentra den mercado 
laboral den nos sociedad; 

Sra. Rosa Alberto, propietario di Ginger Aruba Rosken, 
kende a cuminsa su negoshi ora el a drenta su edad di pen- 
sioen; 

Sr. Louix Richardson propietario di Invest Secure; con pa 
continua cu bo negoshi ora bo yega bo edad di pensioen; 

Sr. Merrill Robles (un pensionado), con e ta yuda comuni- 
dad pa medio di un negoshi y pafo di un negoshi. 

E workshopnan ald lo ta completamente gratis y tuma lugar 
dianan 10 pa 14 juni benidero, entre 8:15 a.m. pa 12:30 
p.m na Departamento di Asunto Economico, Comercio y 
Industria na Sun Plaza, di dos piso, sala # 25, di 8.15 am pa 
12.30 pm. 

Personanan cu ta desea di participa (preferibel ful siman) 
den e workshop aki, por registra via e siguiente link aki 
bou: https://www.eventbrite.eom/e/silver-entrepreneur- 

ship-workshop-for-the-retired-or-soon-to-be-retired-tick- 

ets-62437630634 

Of por yama pa mas informacion na IDEA,sra. Judella Trim 
of sra. Louella Croes na telefon #: 521-2440/ 
521-2439/521-2400. 

YOU Inc. seminar organisa pa Rolarad Club of Aruba a 
celebra su prome lustro cu e tema nabegando exito 


DIASABRA, dia 25 di mei 2019, Rotaract Club of 
Aruba a presenta e di 5 edicion di YOU Inc. Seminar na 
Hyatt Regency Aruba Ballroom, un evento sold out. Un 
mainta informativo y educativo cu a wordo guia dor di 
Rotaractors Kapil Sawilani y Sunny Dodia kendenan a 
fungi como e maestronan di ceremonia. 

Por medio di ‘YOU Inc. Seminar’ Rotaract Club of Aru- 
ba kier duna belc na comunidad den e area di desaroyo 
personal y profesional, creando asina un plataforma cu 
temanan educacional na un prijs rasonabel. 

E tema di e seminario e aña aki tabata: “Navigating 
Success”, nabegando exito. Cada persona tin e abilidad 
pa por compronde nan emocion y usa esaki como un 
guia pa yega e siguiente nivel di nan bida, dor di simple- 
mente aplica e strategianan presenta na YOU Inc Semi- 
nar. 

E mainta a start cu palabra di Ryon Dijkhoff, Presi- 
dente di Rotaract Club of Aruba pa aña 2018-2019, 
kende a yama tur un bon bini y alabes a duna un dis- 
curso corto di e meta y proyectonan di Rotaract Club of 
Aruba. Kapil y Sunny a sigui e mainta cu algun chiste 
como “ice-breaker” y alabes a introduci Business Strat- 
egy Researcher na ATA y co-host di e programa radial 
Career IQ, Kareline van der Linden cu a fungi como 
moderador di e panel. 

E panel aki a consisti di orador local y Caribense, den 
persona di Jo-Anne Arends Air Service Development 
Manager na AAA, Christel Croes Training Manager na 
SETAR y Earl Balborda fundador di The Eunoia Insti- 
tute na Curacao. Tur panelista,,un pa un, a tuma e esce- 
nario, unda cu a dialoga riba e topiconan di inteligen- 
cia emocional cu Earl Barborda, e aspecto humano den 
tecnologia cu Christel Croes y e abilidad con pa balansa 
y maneha e diferente aspecto di trabou y bida personal 
cu Jo-Anne Arends. 

Como orador internacional cu a bin for di Canada ta- 
bata presente Sara J. Ross, un experto den inteligencia 
emocional cu ta boga pa vitalidad den liderazgo. 

Sara J. Ross a inspira tur presente cu su presentacion cu 



a regarda e siguiente areanan: “Emotions are powerful 
guides” y “the science of emotional intelligence”. Dife- 
rente strategia a wordo presenta n’e audiencia con nan 
por compronde nan emocion mas mihor, y asina usa e 
informacion aki den tur situacion di nan bida. 

Sara J Ross a duna informacion practico y facil pa por 
nabega tur fase di exito den bida. 

Pa termina e diasabra inspirativo aki, Tiana de’Lisle, e 
lider di e comision organisatorio pa YOU Inc. 2019 a 
gradici tur participante di e seminario, el a enfoca riba 
e importancia di e tempo cu cada participante a inverti 
pa desaroya nan mes. Alabes a gradici e comision or- 
ganisatorio: Kapil, Katinka, Rebecca, Amedée, Shawn, 
Saminah y Kareline pa nan trabou den e delaster lu- 
nanan y alabes tur e miembronan di Rotaract Club of 
Aruba pa nan yudansa pa cu e proyecto aki. 

Rotaract Club of Aruba ta sumamente satisfecho di por 
a brinda un bes mas un seminario valioso n’e publico di 
Aruba cu sigur a wordo bon atendi. Despues di e sem- 
inario durante un rato social, hopi participante a co- 
menta di a keda inspira y sigur movi dor di e programa. 

Pikiendo sushi y planta mata ta mustra e importancia di cuida Aruba 


Huesped y empleadonan di Riu Palace Aruba 
a bin hunto pa Dia di Medio Ambiente 


DIA 5 di juni 2019 tabata Dia di Me- 
dio Ambiente y en conexion di esalci, 
Riu Palace Aruba a organisa diferente 
actividad pa su huesped y emplead- 
onan. Riu Palace Aruba a planta mata 
y actividad di limpiesa. 

Gerencia di Riu Palace Aruba a planta 
2 mata di druif banda di beach y a haci 
esaki dilanti e huespednan. 

E huespednan tabata contento di a mira 
con e plantacion di mata, pero tambe a 
yuda pone e gordura n’e matanan. 




Den Riu-Land, e muchanan a pasa un 
rato agradabel cu e mascota di Riu Pal- 
ace Aruba, esta Calu, y a planta dife- 
rente mata. Mayornan tabata contento 
di a mira con nan yiunan a participa 
den e evento di eco-friendly hunto cu 
e team di entretenimento di Riu-Land. 
Cada mucha a pone nan nomber n’e 
mata cu nan a planta como recuerdo 
di a contribiu n’e cuido di medio am- 
biente. 

Pa sigui conscientisa e Dia di Medio 
Ambiente y pa cuida esaki un team 
di empleado como huespednan a bay 
hunto na Bird Sanctuary pa haci esaki 
limpi. Hunto a pilci hopi sushi p’asina 
yuda mantene e area limpi p’e diferente 
parhanan cu ta bishita e area aki. 

Den oranan di anochi gerencia a paga 
e luznan di Riu Palace Aruba. A paga 
e luznan pa 2 ora sosteniendo medio 
ambiente. 

Gerencia di Riu Palace Aruba ta gradici 
cada empleado y huesped cu a yuda na 
planta e matanan y haci Bird Sanctu- 
ary limpi. 

Falta algun ora p # e grandioso Fashion 
Show di Sea Bunita Sea Bo Mes 


FUNDACION Sea Bunita Sea Bo 
Mes ta continua y ta sigui presenta su 
modelonan cu lo desfila riba tapijt cora 
y tambe ariba pasarela awe dia 8 di juni 
den e prestigioso Renaissance Conven- 
tion Center durante e Sea Bunita Sea Bo 
Mes Fashion Whow di nos adulto, mu- 
cha y hobennan special. 

E siguiente modelonan cu ta cla pa des- 
fila ta Gisella Thijsen, Saray Alvarez, 
Stacey de Veer y Alexandra Erlin Carona, 
adulto, mucha y hobennan super inteli- 
gente cu bendicion special, cu lo wordo 
acompaña dor di nos celebridadnan di 
Aruba cu semper ta cla pa duna tur nan 
sosten pa cu nos mucha y hobennan spe- 
cial y acompaña nan riba e pasarela den 
Renaissance Convention Center awe dia 
8 di juni. 

Fundacion Sea Bunita Sea Bo Mes, ta 
gradici cada un di e patrocinador, bou- 
tiquenan di moda cu ta participando y a 
yuda cu e vestuario di nos mucha y ho- 
bennan special p’awe diasabra. 

E lo bira un anochi cu ta bay bira grandi 
un biaha mas, esaki pa di 4 aña cu Fun- 
dacion Sea Bunita Sea Bo Mes ta organ- 
isando e anochi bunita aki. Lo bay tin 
hopi sorpresa durante e anochi aki com- 
bina cu canto, baile, declamacion di poe- 
sia y e famoso pasarela unda nos por bay 
aprecia e talento di nos mucha y hoben- 
nan special. 

No perde e grandioso show aki cu ta wor- 
do prepara cu hopi amor, cariño y suma- 
mente special. 

Aruba ban duna tur nos apoyo y brinda 
nos adulto, mucha y hobennan special 
tur nos sosten den nan lucha pa inclu- 
sion. 

Departamento di Cultura Aruba (DCA) ta 
informa cu lo tin workshop cu Diana Antonette 


SECCION di Investigacion y Documentacion (SID) 
di DCA ta informa tocante e workshop di Diana An- 
tonette cu ta tuma lugar na ‘Plaza Libertador Betico 
Croes’ n’e parti abou, ta riba e fechanan siguiente : 13 
di juni, 20 juni y 27 di juni 2019, e orario lo ta di 
7.00pm pa 8.30 pm. 

Esaki ta un recordatorio pa tur lider of coreografo di 
grupo di baile cu ta desea di participa n’e workshop 
menciona. 

Workshop ta completamente gratis pa dicho grupo asis- 
iti. Pero si nos ta desea pa cada grupo cu ta desea di 
forma parti na e Plataforma Cultural den Sector Turis- 
tico pa confirma participacion. Si por confirma e peti- 
cion menciona, por haci esaki duranti participacion n’e 
workshop. Tocante e Proyecto por haya e informacion 
abou di lolce e ta encera. 

Tambe nos kier a enfatisa na cada un lider di grupo pa 
asisti na tur e fechanan menciona, e ta importante y ta 
forma parti di e exigencianan di hotel p’asina tur grupo 
di baile (di folldore) ta riba e mesun liña. 

CONTENIDO DI E PROYECTO 

Mirando cu nos tin un cantidad di hotel aki na Aruba, 
mester crea e posibilidad cu na momento nos bishitan- 
tenan yega un hotel, nan por disfruta di nos musica 
folldore, y asina experencia di biaha cu enberdad nan a 
yega e perla den Caribe cu yama Aruba. 

Esaki ta conta tambe p’e prome puntonan di yegada ca- 
minda e turista mester por experencia un caluroso bon 
bini. 

Alabes DCA ta di opinion cu un anochi cultural mester 
forma parti di e producto cu un hotel ta ofrece na su 
bishitante, p’asina nan por haya un tolce adicional na 
loke Aruba ta conoci pe, esta solo, santo blanco y su 
lama. Pa por crea e desaroyo tan desea pa nos agrupa- 
cionnan di Musica Folldore, Grupo di Baile y Caha di 
Orgel, DCA a inventarisa, investiga y presenta un plan 
concreto con pa realisa esaki integralmente cu diferente 
stalce olders. 



META DI PROYECTO 

Meta di e proyecto ta pa bin cu un plataforma cu lo 
crea desaroyo duradero pa nos agrupacionnan di Musi- 
ca Folldore, Grupo di Baile y Caha di Orgel den e sector 
turistico. Na mes momento nos ta yuda mantene nos 
folldore bibo y por cuminsa crea e condicionnan pa por 
percura cu e presentacionnan di musica folkore, grupo 
di baile y caha di orgel den e sector turistico lo por ta di 
un nivel halto y profesional. 

Mester percura pa un situacion caminda tur grupo di 
enfolce ta sali beneficioso. Hotelnan, Aeropuerto y Ter- 
minal di Crucero ta amplia nan producto elevando e 
experiencia di nan bishitante y mediante di e platafor- 
ma por logra duna balor na nos artistanan local, dor di 
crea e posibilidad pa nan tin presentacionnan structur- 
almente bou condicionnan favorabel. 

Despues di e workshop aki lo tin algun reunion cu mes- 
ter tuma lugar ainda pa nos por concretisa e plataforma 
structura na un manera desea pa nos agrupacionan di 
musica y baile folldore. 

Minister Dangui Oduber a priminti y a cumpli 
cu instalacion di airco na Ambiente Nobo 


ANA pasa na luna di september Minister di Sa- 
lubridad Publico sr. Dangui Oduber a haci un 
bishita na Stichting Ambiente Nobo na Santa 
Cruz. Durante e bishita aki e mandatario a con- 
oce e stichting mas di serca y a scucha e preocu- 
pacionnan di e boluntarionan. 

E tempo ey e boluntarionan a vocifera cu e ne- 
secidad mas primordial tabata di airco como ta 
haci hopi calor y television pa por acomoda nan 
clientenan di tur dia. 

Stichting Ambiente Nobo a wordo lanta pa 
Zuster Philothea cu a bay Hulanda bek na aña 
2010. Meta di e stichting ta pa yuda hendenan 
cu tin un limitacion mental pa no lceda cas, duna 
nan actividad pa haci p’asina mantene nan ac- 
tivo. Actividad ta percura pa un mente sano, y 
ta preveni pa e salud mental bay atras. E clien- 
tenan ta varia entre edadnan di 18 pa 74 aña y 
actualmente ta conta cu mas di 35 cliente. 

Na luna di november 2018 Minister Oduber a 
cumpli cu e prome necesidad cu tabata un dona- 
cion di 2 television n’e stichting. E di dos nece- 
sidad cu t’e airconan tabata un poco mas com- 
plica debi cu e infrastructura di e coriente no 
tabata capacita cual a haci cu e proceso a tarda 
un poco mas. Luna pasa e trabounan a cuminsa 
pa mehora e infrastructura di coriente p’asina 
haci posibel e instalacion di diferente airconan. 

Un total di 11 airco a keda instala na Stichting 
Ambiente Nobo, treciendo un alivio p’e clien- 
tenan. 

Gobierno aki ta pone e ser humano central y 
Stichting Ambiente Nobo lo por conta cu e sos- 
ten di Gobierno segun e mandatario. 

Finalmente Minister Dangui Oduber kier a 
gradici e personal y boluntarionan cu tur dia ta 
duna di nan tempo liber pa haci obranan di cari- 
dad. Esaki ta otro promesa haci y cumpli! 

Celebracion Dia Nacional 
di Portugal ta na Club Primavera 


DIASABRA dia 8 di juni pa 
7:00 pm lo celebra Dia Nacio- 
nal di Portugal na Club Prima- 
vera. Ta cuminsa cu gastrono- 
mia Portugues, cuminda tipico 
Portugues, unda tin oportuni- 
dad pa come dushi platonan 
manera “Bacalhau a Portugue- 
sa” “Caldo Verde” y famoso Es- 
petada com Bolo do Caco. 

Tambe e parti di cos dushi lo 
t’ey presente; Bolo de mel, 
Broas, Pan dulce y hopi mas. 

Pa 8:00 pm anochi lo cuminsa 
e Show Cultural Portugues cu 
Poesia Baile Folldorico y Canto 
Portugues. Pa entretene e pu- 
blico nos lo tin un banda musi- 
cal Portugues sorpresa. 

Dialuna 10 juni lo tin e celebra- 
cion oficial. Esaki lo tuma lugar 
pa 4:30 pm den Wilhelmina 
Park. Lo bay tin baile tipico di 
grupo folclorico Primavera y 
banda musical en bibo. 
Directiva FSCP ta haci un 
invitacion general na henter 
pueblo di Aruba y Portu- 
guesnan residencia aki na 
Aruba pa bin y celebra Dia 
di Portugal na Aruba dianan 
8 y 10 di juni proximo. 

Nos kier a gradici tur esnan 
cu di un of otro forma a yuda 
Club Primavera. Nos ta ma- 
sha agradecido pa boso con- 
tribucion di curason ‘MUI- 
TO OBRIGADO’. 

Pasadia Briyo di Solo ta gradici 

CU e pinturanan aki Pasadia Briyo di Solo 
kier a dedica na tur persona, instancia, mayor 
y coleganan cu a yuda nan den e renobacion 
di e tres lokalnan di Pasadia Briyo di Solo cu 
a wordo sorprendi pa un candela na 2017. 

A tuma su tempo, pero cu bosonan sosten 
y ayudo a logre. Pa no lubida ningun hende 
Pasadia Briyo di Solo no ta pone nomber. 

Pero si manda un danki di curason na un 
y tur cu di un of otro manera a contribui/ 
yuda, cu awe nos por ta funcionando bek, 
brindando nan servicio nan nos clientenan. 

Clientenan a pinta e muraya aki cu hopi 
amor cu ta wordo dedica na bosonan tur. 



Rebecca Roos cu un tayer di film 



E zomer ald Rebecca Roos Produc- 
tions, bou di e INCBTR programa 
di Cas di Cultura, 

ta organisa un tayer di film pa 
muchanan entre 13 y 16 aña. E 
tayer lo tuma lugar di 8 
pa 13 di juli awor. 

Durante un siman e participan- 

tenan lo ser conoci cu tur aspecto di 

filmacion y traha nan 

mesun short film cu lo wordo pre- 

senta diasabra anochi durante un 

ceremonia di 

certificacion. 

E programa di dialuna pa diabierna 
ta cuminsa 9 AM te cu 5:30 PM y 
ta inclui lunch. Lo 
tin hende pa ricibi e muchanan for 
di 8 AM. Diasabra e programa ta 
cuminsa 12 or di 

merdia te 5 or PM ora ta prepara 
e videonan final p’e presentacion, y 


for di 7:30 PM lo 

tin e presentacion final y e entrega 
di certifadonan. 

Por inscribi via a pagina di facebook 
https://www.facebook.com/Rebecca- 
RoosProductions/ (manda un mes- 


sage) of manda un Email na roos- 
prod@gmail.com cu titulo Summer 
Film Camp Registration. 





Tel: 583-1400 FaX: 583-1444 

Brunch, Dinner, Ciga y hopi exclusividad! 

Dia di Tata na L.G. Smith's Steak & Chop House 



LG Smith’s Steak & Chop House (LGS) na Renais- 
sance Aruba Resort & Casino ta celebra Dia Tata cu un 
brunch extenso ‘a la carte’. P’esnan cu ta prefera din- 
ner, tin opcion di anochi tambe. 

LGS ta conoci pa ofrece un experiencia eleva, sea ta pa 
brunch of dinner- semper LGS a surpasa expectativa di 
tur esnan cu ta amante di e mihor steak, e mihor biña y 
un ambiente exclusivo pa sinta come y disfruta. 

Dia di Tata ta un ocasion special y Tata merece, LGS! 
Ademas, tur tata lo ricibi un shot di Dewar’s 15 y un 
glas di whislcy gratis durante brunch of dinner. 

LGS ta brinda 2 opcion pa Dia di Tata; brunch of din- 
ner. E brunch ta ideal pa un celebracion familiar exclu- 
sivo y lo wordo presenta for di 11 ’or di mainta te cu 
14:30. Nayegada lo ricibi opcion di diferente pan fresco 
for di forno, tambe por scoge pa e LG’s Deluxe Deli cu 
opcion di smolced bacon, smoked duck breast, salsiccia 
piccante, salmou gravlax y/of un surtido di fruta. 

Den seccion di sopi y salada lo por scoge pa p.e. un 
suculento Escargot Smith’s Style, of un Steamed Clams 
in White Wine Sauce. Den seleccion friew lo tin entre 
otro Mixed Seafood Ceviche, Pork Bruchetta of Tuna 
Cube Brulee pa menciona algun. Unabes yega e selecci- 
on ‘cayente’ por spera por ehempel un Lobster Parmen- 
tier, Crispy Lamb Chops of un Braised Certified Angus 
Beef Short Ribs. Semper LGS, ta corona e brunch cu 



un variacion amplio di desserts; por spera Suspiro a la 
Limeña, Bread Pudding y mas! Durante brunch lo por 
disfruta di mimosa y/of sparlding wine ilimita. 

Pa acentua e experiencia durante Dia di Tata, Cigar Em- 
porium lo ofrece ciga na prijsnan atractivo y special- 
mente pa Dia di Tata! Dia 16 di juni proximo LGS lo 
lansa su special riba whislcy y e lo ta vigente durante 
henter luna. 

P’esnan cu ta prefera sinta anochi mas relaha, tin op- 
cion di dinner. Lo presenta e Father’s day Dinner entre 
6’or di atardi y 11 ’or di anochi. 

LGS ta conoci pa su certificacion USDA, su ‘aged- 
prime steaks’ y varios otro specialidad cu ta inclui e 
famoso ‘rack of lamb’ y nan seafood fresco cumpra na 
Aruba mes. Cla pa reserva? Yama 523.6115 of bishita 
www.igsmiths.com For di awor ta desea tur tata di Aruba, un 
feliz dia! 

Team y/ Who That?!" a duna 
sorpresa grandi den Seso-Sport 



CAMPEON: TEAM “WHO THAT?!” 



ULTIMO hersengymnastiek na 
Club Primavera a bolbe conoce un 
“shock wave” ora cu’n grupo nobo, 
Team “Who That?!”, a pone tur 
team pasa den hard time! 

Un total di 12 team a acudi n’e 
prome hersengymnastiek di Club 
Primavera pa aña 2019. E vetera- 
nonan di semper manera “Hoffi 
Prikichi”, “The Saints”, “Powerpuff 
Girls”, y “Nos Tin Aden”, a wordo 
compaña pa teamnan manera “Casi 
Tur Ora Bon”, “The Cuzz Plus”, 
“Nos Mes”, ‘AHHH”, “Pa Tin Pret”, 
“Gaña Sa”, “Mente Blanco”, y e sor- 
presa di 2019, “Who That?!”. 
“Hoffi Prikichi” a presenta cu 3 
integrante so, ya cu segun nan de- 
claracion, tur e otro prikichinan ta 
bezig ta broei! Asina mes despues 
di 15 pregunta, “Hoffi Prildchi” y e 
campeon di e ultimo dos Seso-Sport 
di Club Primavera, esta “Nos Tin 
Aden”, tabata empata na di dos luga 
cu 42 punto cada uno! 

Cu “The Saints” lo score halto un y 
tur tabata sa, pero lcen por a spera 
cu “Who That?!” lo ta empata cu 


nan na prome lugar cu 46 punto! 
Na di tres lugar Team “Casi Tur Ora 
Bon” cu 38 punto tambe a causa 
sorpresa! Na di 4 lugar tabata “Nos 
Mes”, sigui pa “The Cuzz Plus” na 
di 5 lugar, y sorpresivamente e da- 
manan dinamico di “The Powerpuff 
Girls” tabata te na di 6 lugar!! 

Cos a bira sumamente tenso y emo- 
cionante den di dos buelta, camin- 
da por a sinti cu un pa otro cos por 
boltia pisa! 

E “doordenkertje” na pregunta 18, 
esta cuanto biaha bo ta topa e cifra 
6 si bo conta di 1 te 100, a pone e 
“Santito” nan di “The Saints” perde 
nan aureola. 

Na pregunta 22, ki signo bo ta si bo 


nace riba 1 di juni, pluma di prikichi 
a spart rond ora esakinan a perde 
cu strea di Noord! Mientrastanto, 
Team “Who That?!” ta wanta timon 
y bela di nan barco stabiel stabiel 
p’asina’ki sorprende un y tur log- 
rando titula campeon cu 95 punto! 
Na di dos lugar cu 90 punto a lceda 
“The Saints”, na di 3 lugar cu 88 
punto “Hoffi Prikichi”, na di 4 lugar 
e campeon nan di biaha pasa “Nos 
Tin Aden”, y na di 5 lugar “Pow- 
erpuff Girs” cu 73 punto, sigui pa 
“Casi Tur Ora Bon” (70), “The 
Cuzz Plus” (64), “Nos Mes” (62), 
“AHHH” (58), “Pa Tin Pret” (50), 
“Gaña Sa” (49), y por ultimo “Men- 
te Blanco” (26). 

Fundacion Bernadina a anuncia cantante y 
agrupacionnan p f Festival di awe 8 di juni 



DIRECTIVA di Fundacion Bernadina Growell ta 
anuncia nomber di cantante y agrupacionnan p’e di 
7 Festival dedica na nos inolvidable Mama di Cultura 
Bernadina Growell-Kock. E festival lo tuma lugar awe 
diasabra den Centro di Bario Brazil. 

En total lo tin 28 cantante y 8 agrupacion. Jelisse Boek- 
houdt y Hubert Geerman lo ser acompaña pa Grupo 
Stimami. Bertha Wolf, Siegfried Kelly Mario Kelly Sr. 
y Mario Kelly Jr. lo ser acompaña pa agrupacion Zonido 
di Antaño. 


Jessica Gonzalvez lo ser acompaña pa Tradicion Musi- 
cal. Betty Werleman y Lucia Thiel lo canta cu Sodo 
y Cuero. Chelito Dirksz, Roland Jansen, Hubert Ras, 
Antonieta Ras-Booi, Benito Casuela, Ivy Bryson, Edyli- 
ane Nicolaas y Javina Besselink lo ser acompaña pa un 
Brindis. Tipico Dabaruida lo acompaña Sasha Kool- 
man, Judith Werleman, Glenda Zavala Maduro, Daph- 
ne Kelly-Martijn, Priscilla Quandt y Rubia Maduro. 
Arlette Franken, Michelane Abreu, Daniel Willems y 
Roxy Effer lo canta cu Tipico Nos Folldore. 

Joel Growell lo ser acompaña pa Tipico Palisia. 


Time Out 


AWE Diasabra ta bay 
tin boxeo na YMCA San 
Nicolas. Marco ta conta 
tambe con a bay na Cor- 
sou. No perde! 

Wegcman di Fogeo di 
Little League softball Aruba na Boston 


DIA 29, 30 y 31 di mei, seleccion di LLSA 
a biaha pa Boston pa hunga weganan di Fo- 
geo contra 4 highschool di Merca. Despues 
di a recauda fondo pa e biahe aki e muchann 
a logra esalci y nos a bay Boston. Nos prome 
wega tawata contra di South Newton High- 
school. Nos a logra di gana e wega alci 15 
pa 1. Pitcher riba monticulo tawata Yee Mei 
Cheong. 

Den ultimo inning Shakira Croes a releve. 
Nos muchanan a bati 12 hit inclusivo un 
Homerun di Myah Thompson. E siguiente 
dia nos a hunga e ekipo Storm di Central 
High. Alci nos a hunga den frieuw pero asi- 
na mes nos muchanan a gana 9 pa 8. Tras 
di bon pitcheo di Rachella, Ashia, Shakira y 
Yee Mei a logra gana e wega na final. 

Diasabra nos a hunga un doubleheader cum- 
insando 8.30 di mainta. Nos a hunga e eki- 
po Redman Highschool na Tuwsbury. Aki 
atrobe bon wega pero nos a gana cu score di 
9 pa 8 atrobe. Tras bon bateo di nos ekipo. 
Pitcher Anchell Statie a domina despues a 
usa Shakira. Y Yee Mei a caba e wega. 

Nos ultimo wega tawata contra di e selec- 
cion di Voodoo di Central Boston. Voodoo 
a gana nos 6 pa 1 tras remendo pitcheo. Aki 
nan pitcheo tawata superior na esun di nos. 
Asina mes nos pitchernan a logra domina 
y yuda pa un 4 error nan a gana nos. Asina 
Little League Softball su meta a wordo logra 
y nos a haya bon weganan di fogeo pa pre- 
para nos pa e weganan Latino Americano na 
Puerto Rico fin di e luna aki. Nos ta gradici 
tur cu a yuda nos durante nos fundraising 
y cu a apoya nos durante e temporada aki. 
Awor e torneo di Latino ta nos meta y nos 
ta caba di prepara nos seleccion pa enfrenta 
e ekiponan di Puerto Rico, Mexico, Corsou 
y Ecuador. 

Recompensa pa informacion 
tocante caso di asesinato 


WILLEMSTAD - Polis ta yama comunidad danki 
p’e aporte ricibi te n’e momentonan ald, riba e caso alci 
bou mencioná. Nos no a risibi e tip di oro ainda. E in- 
vestigacion ta continuando. E sospechoso lo mester ta 
un hómber cu cabey rasta. 

Polis kier recordá tur hende cu relacioná cu e caso di 
asesinato cu a tuma lugar djaluna dia 1 di januari 2018, 
alrededor di 00.40’or, riba e lugar di stacioná auto di 
ántes “Veneto Casino Beach Resort”, situá riba Pater 
Eeuwensweg, ta pidiendo yudansa di comunidad. 

Riba e dia en cuestion e hómber Tayler Zuhayr de Lima, 
nacé na Córsou dia promé di januari 1998 a bin pérdé 
su bida, debi na tironan cu el a ricibi for di arma di 
candela. 

Polis ta haciendo lo maximo pa por yega na solucion di 
e caso. E recompensa di 10 mil florin Antiano cu Min- 
isterio Publico a pone disponibel p’esun cu por duna e 



tip cu por hiba na claridad y solucion di e caso di ases- 
inato aki ta keto bay na vigor. 

Abo cu por a tende, mira óf sa di cualkier informacion, 
pasa esaki pa Polis.” Pa duna tip riba e caso aki, por 
yama e number anónimo di Polis 108. Cuerpo Policial y 
Ministerio Publico ta conta riba yudansa di comunidad 
pa por solucioná e caso alci tambe. 


Polis ta tuma itiedidanan adicional pa cu atraco 


WILLEMSTAD - Cuerpo Polisial ta consciente di e 
cantidad di atraconan cu ultimamente ta asotando nos 
comunidad y cu ta percura pa un sentido di inseguridad 
den nos comunidat. 

Team di Atraco ta trahando duro riba e diferente ca- 
sonan aki y banda di detencionnan cu ya caba a keda 
realisá, tin pista tambe riba algun sospechoso cu ainda 

mester keda detené. 

✓ 

Ultimo simannan unidadnan policial durante di control 
a confiscá diferente arma di candela, cu posiblemente 
por a keda usá den casonan di atraco. 

No obstante cu atencion pa criminalidad ta un respon- 
sabilidad di henter comunidad, Polis ta lceda e órgano 
encargá cu mantencion di órdo publico y seguridad riba 
nos isla. 

Den cuadro di esey, Polis ta haciendo ehersicionan éx- 
tra y ta tumando medidanan adicional pa di un banda 


actua di forma preventivo y na mes momentu reaccioná 
inmediatamente riba atraconan, p’asina ey aumentá e 
detencionnan al instante. 

Sin kier bay den contenido di strategianan cu Polis lo 
aplicá, comunidad lo bay tuma nota di mas presencia 
polisial visibel na sitionan stratégico den dianan cu ta 
bay bin. 

Lo bay aumentá tambe e cantidad di unidadnan riba 
caya di dia y anochi y te hasta lo bay enbolbi otro part- 
nernan cu lo yuda Cuerpo Policial cu e vigilancia pre- 
ventivo. 

Tambe Polis lo tene hopi mas control riba vehiculo y 
personanan sospechoso riba caya y na sitionan unda ta 
conoci cu actonan ilegal ta tuma lugar. 

Den tur e esfuerzonan alci, Cuerpo Policial ta sigui con- 
ta riba comunidad su cooperacion, dor di duna infor- 
macion y méldo situacionnan dudoso mesora. 

Aufora 




'«y 


' Çcm&uiC ^otue^ & 0iematQng , 


"Señor ta mi wardador, mi'n tin falda nada 
Den cunucu di yerba berde e ta ponemi sosega 
E ta hibami na awa trankil, 

Pa mi bolbe haña forsa" 

Salmo: 23 


Cu imenso tristesa na nos curason nos ta participa fayecimento 
inespera di nos mama, wela, bisawela, tanta y ruman stima: 



Sra. Beatrix Lilia Vrolijk 

7-03-1945 - 29-05-2019 
Mihor conoci como"la","dudu la" 

Na number du su yiunan: 

Michael(Mario)Wever y Mariela Wever Hernandez y yiunan 
Arion Wever y Carolina Croes y yiunan na Hulanda 
Nietanan: 

Xuxa Wever y Derryl Wester 
Xuvienne Wever 
XuzenneWever 
Yasmay Wever 
Abygail Wever 
Bisanieta y bisanieto: 

Xylliéne Goede 
Xeyzión Winterdaal 
Rumannan: 

Marciano(Chano) Albertsz y esposa Ursula(Chulita) Koolman y 
yiunan 

Albertos (Betty)Albertsz y esposa Cecelia Gomez y yiunan 
Mario (Marino)Vrolijk y esposa Laya Snip y yiunan na Hulanda 
Agripino (Chopin)Vrolijky esposa Lodowica(Chichi) Boekhoudt 
y yuinan 

Leoncia (Sitah) Pirlo Vrolijky esposo Mathieu Pirlo y yiu 
Clemente (Lucio) Vroljik y esopa Winnie Croes y yiunan 
Martina(Tina) Maduro Vrolijk y esposo Benny(Emichi) Maduro y 
yiu 

Silvia(Sissy) Kelly Vrolijky esposo Jacintho(Chin) Kellyyyiunan 
Ihannan: 

Mavalda Maduro na hulanda 
Jacqueline Vrolijk 
Tata di su yiunan: 

Mario(Maiky)Anthonio Wever 
Amistadnan di cas: 

Hilda y Perdro Angela Kelly 
Amiga(prima) di cas: 

Altagracia Willems Erasmus, su pedicurist Chynthia, Arnovia 
Idarraga, Gerda van den Burg na Hulanda, Buurman na 
Hulanda, Petra y MCor Kleijngeld. 

Primo y Primanan, Sobrino y Sobrinanan, Comer y Compernan, 
Amiga y Conocirnan y demas famia: 

Vrolijk, Wever, Hernandez, Croes, Wester, Goede, Winterdaal, 
Albertsz, Peña, Koolman, Gomez, Snip, Boekhoudt, Pirlo, 
Maduro, Kelly, Damian, Rosel, Curiel Webb, Harms, Everon, 
Ponson. 

Adres pa condolencia: Royal Funeral Home 
Diabierna 07 juni 2019 di 7'or pa 9'or di anochi. 

Acto di entiero ta tuma lugar: Na misa Inmaculada Concepcion 
Santa Cruz. 

Diasabra 08 juni 2019 di 2'or pa 4'or di atardi. 

Ta duel nos cu despues di entiero no ta ricibi bishita di 
condolencia na cas. 

Despensa nos, si den nos tristesa nos por a lubida di menciona 
un of otro famia. 



Su bida riba e mundo aki a caba. 

El a separa di nos pa cuminsa cu su bida eterno. 

E bida aki a keda duna na nos pa busca Dios. 

Morto pa encontre y Eternidad pa posee. 

A fayece Cristianamente, esposo, tata, ruman y amigo stima 



Reynaldo Valentino Flanegin 

Mihor conoci como: Nadi 
^I 2-02-1945-102-06-2019 
Yiu di José & Juanita Flanegint 
Na nomber di su: 

Señora: Sylvia Flanegin-Wernet 

Yiunan: Jacqueline Wernet y Alwyn Lin 

José Wernet y Laindhra Garcia 
Johana Mejia 

Mescoscuyiu: Gregory Flanegin 

Layrenne Flanegin, Xenia Flanegin yTimothy Kelly 
Nieto(a)nan: Jameline y Garrick Diaz & famia 

Jay Lin-Wernet 
Joél Wernet 


Rumannan: 


Mescos cu ruman: 
Swa y Cuñánan: 


Tanta y omonan: 


tRafael Flanegin &yiu 

tRobby Flanegin &yiunan 

tMargo y Ruben Hellement & yiunan 

Antonieta y Dolfi Kock & yiunan 

Freddy y Aida Flanegin & yiunan 

Glenda y Ety Werleman &yiunan 

Andres y Glenda Flanegin & yiunan 

Theo y Alba Flanegin & yiunan 

Tito y Carmen Flanegin & yiunan 

Juan y Adriana Flanegin 

tLourdes Flanegin 

Hubert Flanegin y Viviana &yiunan 

Maria Flanegin &yiunan 

Roland y Yeimy Flanegin &yiunan 

Ety Semerel y señora 

Vilma y Miguel Zievinger 

Tecla Wernet & famia 

Beto Wernet & famia 

Mario Wernet 

Maria Ras &famia 

Antonio Wernet 

Casildo Wernet 

AnaTromp 

tMaria Petrochi & famia 
tAnselmo Tromp & famia 
JacoboTromp 
Lita Tromp &famia 
LuisTromp &famia 
TinaTromp &famia 


Subrino y subrinanan, primo y primanan, demas famia na 
Aruba, Merca y Hulanda cu ta hopi pa menciona, grupo di 
oracion Señor de los Milagros, amigo y amiganan, bisiñanan y 
conocirnan, ta keda invita pa condolencia y acto di despedida 
cual lotuma lugar 

Diaranzon 12 di juni 2019 na Misa Sta. Anna na Noord. Di 9'or 
pa 11 'or di mainta tin oportunidad pa condolencia. Respons ta 
cuminsa 11 'or di mainta. 

Un danki special ta bai na Koningin Wilhelmina Fonds Aruba y 
Edmund E. Harms Foundation pa nan sosten durante 
enfermedad di nos Nadi stima. 

Lo tin un box disponibel pa haci donashon na Edmund E. 
Harms Foundation den misa. 

Despues di acto di despedida lo no por atende condolencia na cas. 



“ ÇttH&ieU te & (Pnentafaut 


Jesus a bisa;"Ami ta e resurekshon i e bida, esun cu kere den Mi 
lo biba, maske e muri" 

Juan 11 ;25 

Cu inmenso tristesa na nos curason, pero conforme cu 
boluntad di Dios, nos ta participa fayecimento di: 



Violanda Hernández 

Mihorconoci como"Viola" 

*12-01 -1950 -105-06-2019 

Acto di despedida lo wordo anuncia despues 




Airfora 


•*y 


5 ?uttenaC ‘ÇjÇome & féneMtávuf 


Dios ta nos refugio, 

Eta nos fortalesa, 

El a resulta un yudador den mester. 
Salmo 46:1 


Cu dolor na nos curason nos ta anuncia fayecimento di nos ser keri: 



Sra.Cadencia Pierre 

Mihor conoci como"Cadens"y"ruman Ca" 

*01 -05-1948 -103-05-2019 


Na nomber di su: 

Yiunan: James Milrose (Aruba) 

Avid Milrose (Ha'i'ti) 

Francis Milrose (Haiti) 

Francois Milrose (Ha'i'ti) 

Nietonan: DensMilrose 

Paila Milrose 

Rumannan: Beauger 

Cuñanan: Sansarick Milrose, 

Luc Milrose, 

Emmanuel Milrose, 

Haive Milrose, Sergo Milrose 
Sobrina stima: Leccilia Pierre 

Sobrinonan: Louis,Tanis, Lafleur y Luckner Jean Louis, 

Tanta: Anna Sency 

Primo y primanan, comernan, amigo- y amiganan, bisiñanan y 
cnocirnan 

Rumannan di IglesiaAssamble de la Gracia di Pastoor Juan 
Dieufort Dorimond 

Demas Famia: Peirre, Milrose Raymond Lafleur, Flezin 
Fama Pierre ta invita pa acto di entiero cual lo tuma lugar na 
Iglesia Assamble de la Gracia diasabra 8 di juni 2019 di 2'or pa 
4'or di atardi. Despues lo sali pa Santana Centraal Sabana 
Basora. 

Condolencia lo tuma lugar na Aurora Funeral Home diabierna 7 
di juni 2019 di 7'or pa 9'or di anochi. 

Di un manera cobarde 

Atracadó a tira turista Canades cu 
arma di candela tras di su cabes 



PHILIPSBURG- Autoridadnan 
policial ta pidiendo coperacion di 
comunidad di Sint Maarten pa lo- 
calisá e malvado cu a tira un turista 
Canades na entrada di Beacon Hill 
Road den besindario di Driftwood 
Bar diarason ultimo den careda di 


Aufoi'a 

"Live well, Laugh often, Love much" 


With great sadness we announce the sudden passing away of: 



Mr. David Paul Archer 

Born: Kingston upon Thames Great Britain*16 December 1960 
Passing: Aruba, Sunrise t31 May2019 


In the name of: 
The love of his life: 

Children: 


Parents: 

Sister: 

Niece: 

Parents in law: 
Louis Stevens 

Brothers in law: 


Godchild: 


Doret Stevens ("Dushi D") 

Meg Archer 
Anna Archer 
Amber Riley 
Jade Riley 

tMrs. Jean Dixon and tMr. John Archer 
Kim Archer 
Ella Ness 

Mrs. Nellie Stevens-den Hartog and Mr. 


'Brother Leo'Stevens and Family 
Eric Stevens and Family 

Tom Swanson 


Close friends and family: Jodi Tobman and The Salamander 
Group Family, Marianne Beijderwellen and Family, Stephen 
Daal and Family, Jesus Ramirez and Family, 'Kiko' Fabian Lopez 
Soto, InspireTeam Members, Family Stevens, Family van 
Rietschoten, Family Riley, DayVinck and Family, Lindsay Riley 
and Sergei, Brandon Riley, AngelaRose Riley and Melvin Rook, 
Ans and Aloys Koster, Marja Thus and Ben Kolnaar, Elly and 
Arnold Putman, Maria and HenriétteThus. 

We apologize if we in our sorrow and pain did not mention 
other family members and friends. 

Ceremony will take place: Saturday 8th of June at Aurora 
Funeral Home. 

Condolences are from 9-10.30am and the ceremony from 
10.30-11.OOam 


We regret that after the ceremony there will be no condo- 
lences at home. 


1 l’or durante un atraco. 

E homber tabata di vakantie riba e 
isla cu su yiu muhér di edad mayor 
ora nan a lceda sorprendé pa un atra- 
cadó cu a lós tiru riba nan. 

Cu ambulans a hiba e victima hos- 
pital pa despues transporte cu avion 
Merca diehuebs pa haya tratamento 
avansá. 

Di acuerdo cu e victima, e tabata 
canando cu su yiu muhér despues di 
a caba di come ora cu un hómber a 
tira atraco riba nan cu arma di can- 
dela y exigiendo pa nan entregá nan 
tas y placa. 


A^ra 

sp®- 

'r&twte & tfnemtá&tt/, 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso dolor na nos curazon, pero agradecido pa tur loke 
el a significa pa nos, nos ta anuncia fayecimiento di: 



Sr. Jean Henry Eduard Baiz 

Mihor conoci como "Boy" 

*10-0-1932 -106-06-2019 

Acto di despedida lo wordo anuncia despues 


E ladron a ranca e tas y e tata a Sali 
na su rescate riba cual e criminal a 
tira e tata tras di su cabes y a lag’é na 
suela mientras cu ela drenta un KIA 
Picanto core bay. 

E hecho cu a causa masha conmocion 
na Sint Maarten a provocá Minister 
di Turismo Stuart Johnson pa hunto 
cu Minister di Hustisia Cornelius 
de Weever a condená e insidente cu 
tabata un acto criminal violento sin 
sentido. 

E dos Ministernan a agregá nan ya- 
mada na esun di autoridadnan local 
pa pueblo yuda polis cu informacion 
cu por conduci den aresto dje atra- 
cadó. 

Minister De Weever a deklará cu 
e investigacion pa gara e atracadó 
mester caba den su detencion paso- 
bra e caso tin e maximo prioridad di 
Ministerio di Husticia. 

E ta un acto cu ta un gólpi contra e 
ambiente pasifico y amistoso di Sint 
Maarten y nan ta sinti masha pena 
p’e victima y su famia. 

Gobierno lo no tolerá e acto aki pa- 
sobra e ta un atentado contra carac- 
ter dje pueblo cu ta amabel y hospi- 
talario. 

Polis ta trahando arduamente pa 
garantisá cu ta gara e criminal cu a 
cometé e acto aki pasobra no por 
pérmiti cu e ta perhudicá e ambiente 
di trancilidad riba e isla. 

E director di oficina di turismo May- 
Ling Chun a condená e atace y a pidi 
pueblo pa yuda capturá e criminal. 

Foto Cortesia: 721News 

E unico corant GRATIS 


n 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona’ 

LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 




















